text:
Igisubizo: Hari ibitekerezo byinshi bipfuye bivuga ku bintu biranga Umwuka Wera. Bamwe bafata Umwuka Wera nk’imbaraga z’umwuka. Abandi bafata Umwuka Wera nk’imbaraga zidasanzwe Imana igenera abigishwa ba Kristo. Bibiliya ivuga iki ku byerekeye ibiranga Umwuka Wera? Ikintu cyonyine Bibiliya ivuga n’uko Umwuka Wera ari Imana. Ikindi Bibiliya itubwira n’uko Umwuka Wera nawe ari Imana, ukaba n’ikiremwa gifite ubwenge, amarangamutima, n’ubushobozi.
Kuba Umwuka Wera ari Imana, bigaragazwa n’Ibyanditswe Byera, harimo Ibyakozwe n’Intumwa 5:3-4. Muri uyu murongo, Petero ahinyuza Ananiya amubaza impamvu yabeshye Umwuka Wera kandi anamumenyesha ko atabeshye “abantu gusa ahubwo ko yabeshye n’Imana.” Birumvikana ko kubeshya Umwuka Wera ari ukubeshya Imana. Kandi tugomba kumenya ko Umwuka Wera ari Imana kubera ko Ufite ibiranga Imana. Urugero: ububasha bw’Imana bwo kubera hose icyarimwe, bugaragazwa muri Zaburi 139:7-8, “Ndahungira Umwuka wawe he? Ndahungira mu maso hawe he? Nazamuka nkajya mu ijuru uri yo; Nasasa uburiri bwanjye ikuzimu uri yo.” Ndetse no mu 1 Abakorinto 2:10-11, dusangamo ibiranga ububasha bw’Umwuka Wera bwo kumenya byose. “Ariko Imana yabiduhishurije Umwuka wayo, kuko Umwuka arondora byose ndetse n’amayoberane y’Imana. Mbese mu bantu ni nde wamenya ibyo undi atekereza, keretse Umwuka wa wa wundi umurimo? N’iby’Imana ni ko biri, ntawabimenya keretse Umwuka wayo.”
Tugomba kumenya ko Umwuka Wera, mu by’ukuri, nawo ari Imana, kuko afite ubwenge, amarangamutima, n’ubushobozi. Umwuka Wera aratekereza kandi akanamenya ibintu (1 Abakorinto 2:10). Umwuka Wera ashobora kugira agahinda (Abefeso 4:30). Umwuka aradusabira (Abaroma 8:26-27). Afata ibyemezo uko ashaka (1 Abakorinto 12:7-11). Umwuka Wera ni Imana, Imana ya gatatu mu Butatu Bwera. Nkuko Imana ibigenza, Umwuka Wera ashobora, mu by’ukuri, gukora umurimo we nk’Umufasha n’Umujyanana, nkuko Yesu yabasezeranije ko ari cyo azakora (Yohana 14:16, 26, 15:26).
Ikibazo: Umwuka Wera ni iki?
Igisubizo: Hari ibitekerezo byinshi bipfuye bivuga ku bintu biranga Umwuka Wera. Bamwe bafata Umwuka Wera nk’imbaraga z’umwuka. Abandi bafata Umwuka Wera nk’imbaraga zidasanzwe Imana igenera abigishwa ba Kristo. Bibiliya ivuga iki ku byerekeye ibiranga Umwuka Wera? Ikintu cyonyine Bibiliya ivuga n’uko Umwuka Wera ari Imana. Ikindi Bibiliya itubwira n’uko Umwuka Wera nawe ari Imana, ukaba n’ikiremwa gifite ubwenge, amarangamutima, n’ubushobozi.


c: text/html

text:
Tekereza kugira ikizamini cya nyuma ku munsi w’ubukwe bwawe!! Aba bakobwa bahisemo kubikora byombi.
Ni abakobwa babiri bo muri Nigeria byabaye ngombwa ko bigomwa igice cy’umunsi wabo w’amateka bakava muri ‘reception’ irimbanyije bakajya gukora ikizamini bambaye ikanzu z’abageni.
Dorcas Atsea na Deborah Atoh bari mu mwaka wa nyuma usoza kaminuza mu ishami rya “Mass Communication” muri Benue State University.
Bari bafite ikizamini cya nyuma mu kwezi kwa kabiri uyu mwaka, maze bashyiraho umunsi w’ubukwe bwabo mu kwa gatatu ngo bazabujyemo bashyize ku ruhande amasomo.
Ariko kw’ishuri gahunda yarahindutse ikizamini cya “Media Ethics and Law” kirimurwa gishyirwa ku matariki yahuriranye n’ayo bashyizeho ubukwe bwabo, bajya mu kaga rero.
Dorcas yabwiye CNN ati “ubukwe nari nabuteguye mbere narohereje n’ubutumire ku bantu ko buzaba tariki 07 Mata maze ikizamini nacyo bagishyira kuri uwo munsi, nagerageje guhinduza ariko biranga.”
Kimwe na mugenzi we Deborah nawe byaranze maze biyemeza kujya mu bukwe bwabo, bakajya gusezerana imbere y’Imana mu gitondo, ahagana saa sita bakajya mu kizamini cyarangira bagakomereza mu kwiyakira.
Deborah ati “Njye byarangiye binshimishije gukora ubukwe no gusoza kaminuza ku munsi umwe. Abo twigana nabo barishimye cyane.”
Ati “Ninjiye mu kizamini abarimo bose batera hejuru baseka bishimye banshimira, na nyuma y’ikizami byari ibyishimo, nsubiye no kuri reception bamenye ko mvuye mu kizamini barishimye cyane baranterura.”
Umwalimu wateguye iki kizamini yabwiye CNN ko itariki itari guhindurwa nanone kubera abantu babiri kandi bayishyizeho batazi iby’ubukwe bw’aba bakobwa.
Uyu mwalimu avuga ko aba bakobwa baje bagakora ikizamini nta kibazo buri wese agasubira mu birori by’ubukwe bwe.
Muri Nigeria ho umugani wabo umenya ugira uti “imirimo ibiri yashoboye impyisi.”
UMUSEKE.RW

robotstxt: allowed

filter: keep


text:
Bamwe mu borozi n’abacunda bagemura amata ku ikaragiro rya Kageyo mu karere ka Gicumbi baravuga ko uwari rwiyemezamirimo waryo bagemuriraga amata yabambuye akabakaba miliyoni 11 frws.
Aba abaturage barimo aborozi n’abacunda bose hamwe 73 bagemuraga amata ku ikaragiro rya Kageyo mu Karere ka Gicumbi mu kwezi kwa mbere kwa 2018,bavuga ko bambuwe na Rwiyemezamirimo ndetse na Koperative KOIAIKA ifite iryo karagiro rwiyemezamirimo yakuragaho amata.
Ubuyobozi bwa Koperative aba baturage bashyira mu majwi cyane,bugaragaza ko rwiyemezamirimo witwa Nshimiyimana Regis ari we nyirabayazana wo kuba aba baturage badahabwa amafaranga yayo kuko ngo atigeze yubahiriza amasezerano bagiranye.
Mu gihe aba baturage banavuga ko biyambaje ubuyobozi bw’umurenge ariko ntibigire icyo bitanga,umunyamabanga nshingwabikorwa w’umurenge wa Kageyo Irankijije Nduwayo agaragaza ko uyu rwiyemezamirimo ari bihemu dore ko ngo bamusabye kwishyura abaturage inshuro nyinshi akinangira.
Twavuganye na Rwiyemezamirimo Nshimiyimana Regis uvugwaho ubwambuzi mu baturage maze ntiyerura ko hari umwenda afitiye koperative y’aborozi n’abaturage gusa avuga ko mu gihe koperative yamumenyesha umwenda ayirimo yawishyura n’ubwo koperarive ivuga ko itahwemye kubimumenyesha ariko agaterera agati mu ryinyo.


text:
Abanyeshuri bagiye kujya bigira kuri mudasobwa gusa
Minisiteri y’uburezi (MINEDUC) itangaza ko mu gihe cy’imyaka itatu uburezi bugiye kujya butangirwa kuri mudasobwa gusa, abanyeshuri badakoresha ibitabo n’amakayi.
Minisitiri w’uburezi, Dr Musafiri Malimba Papias yabitangaje ubwo yagiranaga ikiganiro n’Ikigo kabuhariwe mu ikoranabuhanga kitwa Microsoft, tariki ya 24 Ugushyingo 2016.
Avuga ko ubwo buryo bwo kwigira kuri mudasobwa buzoroshya imyigishirize n’imyigire kuko umwarimu umwe azajya ashobora kwigisha abanyeshuri benshi icyarimwe. Ubwo buryo bwatangiye mu mpera za 2015.
Agira ati “Birasaba ko ababyeyi bahindura imyumvire bagatangira guteganyiriza abanyeshuri ayo kugura izo mudasobwa.
Buri munyeshuri ashobora kuzigamirwa nibura nk’amafaranga 500 buri cyumweru; twihaye igihe cy’imyaka itatu ariko ni gahunda ikomeza.
Dufite amashuri arenga 3500 mu gihugu hose; kuri buri shuri hagomba kuba byibura umwarimu umwe w’imibare; bivuze ko tugomba kugira abarimu b’imibare 3500 hatabariwemo abigisha andi masomo.
Nyamara hakoreshejwe ikoranabuhanga, umwarimu umwe yakwigisha igihugu cyose mu gihe kimwe.”
MINEDUC iravuga ko u Rwanda rushaka kuba urwa mbere muri Afurika rufite uburezi bukoresha ikoranabuhanga, nyuma rukazatangira gukwirakwiza iyi gahunda mu bindi bihugu.
Kubera iyo mpamvu ngo buri shuri na Leta nabyo bikaba bigomba gushaka murandasi n’amashanyarazi.
Nyuma y’aho mu Rwanda hatangiye gukorera uruganda Positivo rukora mudasobwa, Microsoft nayo izajya ishyiramo murandasi na porogaramu zikoresha inyigisho zateguwe na Ministeri y’uburezi.
Ibyo ngo bizatuma buri mwana azajya yitwaza iyo mudasobwa mu mwanya w’ibitabo n’amakaye.
Mu gihe hasozwaga igihembwe cya nyuma cy’umwaka w’amashuri 2016, abakozi ba MINEDUC bagendaga basobanurira ababyeyi n’abanyeshuri ibijyanye no kugura mudasobwa zizasimbura ibitabo n’amakayi.
Benshi mu babyeyi barinubye bavuga ko batabona arenga ibihumbi 200RWf aguze buri mudasobwa, kuri buri mwana umuntu ayaba afite.
Umuyobozi wa Microsoft muri Afurika, Frank McCosker avuga ko amwe mu mashuri yatangiye gukoresha murandasi igera kure cyane yitwa ‘TV Wide Spaces’ yihuta.
Ishobora ngo gusangirwa n’abantu batuye ku murambararo wa kirometero umunani, mu gihe murandasi yitwa ‘Wifi’ ngo itarengaga muri metero 300.
Dukurikire ukanda kuri Like
Ibitekerezo ( 16 )
Abanyeshuli kuri mudasobwa biga ? ni byiza ariko se nibyo byihutirwa cyane ? reba ubucucike bw’abana mu mashuli , Curriculum nshya itarabonerwa ibitabo bihagije , nibindi .None se one laptop per child yo bigenze gute ? Niba ntacyo yamaze ? njye mbona haba kubaza gutanga ubusobanuro mbere yuko haza indi nshya nibyambere bitararangira. Erega kubaka igihugu bisaba kwitonda bavandimwe.
Twifuzaga Kumenya Bizatangira Ryari?
NIBYO TURABISHYIGIKIYE ARIKO BAGERAGEZE BONGERE
UBUZIRANENGE BWA POSITIVO
Amajambere wa mugani wo mu majarguru !
n’i Burayi cg amaerika ntibirabaho none ngo mu Rwanda
Muli économie babyita "Business Caritas"
Ntibibatere ikibazo mineduc ndayiyiziye rwose,ubwo c muzi ngo ibi bizakorwa,iki ni igitekerezo cyumuntu umwe kd azahita ataha vuba aha bihite byibagiranwa,gusa abayobozi bakagombye gushyiraho ibishya bamaze kureba niba ibyo bashyizeho byo niba bikorwa naho..ahhaaaaaa,nzaba numva!!!!
None se MINEDUC yatumije mudasobwa zikoreshwa amabuye (batteries) ko mbona amashanyarazi akiri ikibazo gikomeye mu bice byose by’u Rwanda? Ahubwo se ababyeyi bikeneye babuze n’amahera yo kugurira abana babo amakaye babona ayo kubagurira mudasobwa? Harimo fagitire!
Nagahoma munwa nukuri. none harya ko muzi neza aho smart phone zigeze abantu abakuze,none murumva aribyiza guha umwana muto mudasobwa aka ariyo yigiraho??? koko uretse kwirengagiza uwo mwana aziga??? cyangwa azigira mu mukino yo kuri mudasobwa harya imibare cyangwa physics zizigwa bazisoma nkusoma ikinyamakuru?? njye mubyukuri simbyumva neza uwaba afite ibisobanuro y’ukuntu bazajya bigisha imibare kuri mudasobwa yansubanurira kuko wenda naba ndimo kubyumva nabi. Murakoze
Ariko uyu muyobozi uwamujyana mu cyaro ahantu haba amashuri yisunbuye atagira amashanyarazi, ibyo yavuze ntibyatuma abeshyuzwa bikamuviramo kwegura?
Ajye abeshya abanyakigali, naho mu cyaro no mumyaka 10 tuzaba tugikoresha amakaye.
Abaye nka Mininfra uvuga ngo udutadowa tuzaba twacitse mu cyaro kandi azi ikibazo cy’amashanyazi aho yivugiye ko mu 2017 tuzaba dufite megawati 700 none tukaba nta na kimwe cya 3 dufite?
bayobozi mujye mwitondera imvugo kugira ngo abaturage batababonamo nk’ababeshyi
Ariko ministeri y’uburezi yaretse kurindagiza abana bacu, nireke hari abana babibasha,abana b’abaministiri biga hanze biga muri bya bigo byo muri high category, naho umwana uri mu cyaro nibareke yige kwandikisha ingwa ndetse n’ikaramu naho kuzana udushya tudashyirwa mu bikorwa abyigumanire.
Iterambere mu burezi cyane cyane technology ni ryiza rije turikeneye ariko kandi uwo mushinga ubanze usuzumwe neza. Ikindi amakuru awureba aganirizwe abagenerwabikorwa aribo barimu cyane cyane hanyuma nidusanga ingaruka nziza ziruta imbi tuwemere.
Naho gutanga ireme ry’uburezi abarezi bagabanyijwe mu mirimo ntibyaba aribyo.
Ariko kandi niba hari amwe mu mashuri yatangije iyi program bazatubwire outcomes
Iyi MINISTERE ndayikunda,ivuga ibintu bidashoboka gusa.Nyakubahwa Minister wari uziko ya curriculum nshya mwatangije umwaka ushize mu wa mbere no wa kane mu mashuri abanza n’ayisumbuye itakurikijwe kubera ko nta bitabo abarjmu babonye?
Nyakubahwa minister wari uzikono mu mwaka utaha bizagora kuyikurikiza kubera ko hazaba hakenewe ibitabo bijyanye n’umwaka abana bimukiyemo kndi n’ushize ntabyo REB yatanze?!
Nyakubahwa Minister,reka ngaruke kuri mudasobwa,wari uzi ko ya one laptop per child ahenshi zikibitse mu bikarito mwazihayemo kuko nta muriro uhagera ahandi zikaba zarabuze umwalimu uzigisha.!
None ngo murashaka kwigishiriza kuri MUDASOBWA?
Iri reme ry’uburezi ko ubanza ari mwe murigusha?
Iyo REG itangaza ingo zifite umuriro usanga tutaragera kuri 30%, ko amashuri anyanyagjye my Rwanda hose izo machine zizacomekwa kuki?
nonec koko buriya kiriya gihe hazaba habonetse umuriro muihugu hose ariko nanone bazite kubarimu bigishaga aricyo kibatunze niba hari ikindi bazakora kuko bateza ubushomeri bukabije ndetse ubwo nta nicyo byaba bimaze kwiga uburezi muri kaminuza ahubwo ndabona bajya batanga gusa amahugurwa yo gukoresha mudasobwa


text:
Nyuma y’aho bigaragariye ko mbere y’umwaduko w’ubukirisitu mu Rwanda hari imyizerere gakondo idafite aho itandukaniye n’ubukirisitu ndetse ikaba yari ifite akarusho ko kuba ishingiye ku muco gakondo w’abanyarwanda, abantu bamwe bakomeje niba bitaba byiza baramutse basubiriye kuri imwe mu myemerere gakondo usanga yararushagaho no gushimangira muri bo umuco wo gukunda igihugu.
Umutabazi mu Rwanda rwa kera yari muntu ki ?
Umutabazi yari umuntu wemeraga gutanga amaraso ye ku bushake akameneka ku butaka bw’umwanzi bigatuma umwishe cyangwa uwo amenekeye mu gihugu atsindwa uruhenu. Ntabwo byari bihagije kuba ari umuntu wemeye kumena amaraso gusa kuko iyo biba ibyo hari kujya haboneka benshi babyemera, ahubwo uwo yagombaga no kuba ari uwo mu muryango w’umwami, akaba nk’umuvandimwe we, umuhungu we cyangwa umwami ubwe; kandi nabwo amasano ubwayo ntiyabaga ahagije, ahubwo yagombaga gutorwa n’Imana zeze.
Nyamara kugira ngo ibi tubyumve neza, reka turebere hamwe igitekerezonkomoko cy’i Rwanda kitubwira inkomoko y’iyi myemerere. Ibi ngo byaba byaratangiwe na “Kibogo“, izina ry’Ikinyarwanda ubona rikomoka ku nshinga kubogora ihwanye n’iyo mu gifaransa bita “sauver“, “redresser“. Bityo rero tubona ko izina “Kibogo“ rihwanyije ubusobanuro n’ijambo ryo mu rurimi rw’igifaransa “sauveur“ kandi uku Yezu akaba ariko yitwa n’abakirisitu.
Igitekerezonkomoko cy‘umutabazi Kibogo mu Rwanda
Mu mateka y’u Rwanda dutangira kumva iby’Umutabazi bwa mbere muri wa mugani w’Ibimanuka mu gice cya wo cy’Umugani uvanze n’igitekerezo.
Dore rero uko Padiri Loupias wabyakiriye abitubwira nkuko byaje kwandikwa na Lacger:
“Ubwo Kigwa n’umuvandimwe we Mututsi na mushiki wabo Nyampundu bacibwaga mu ijuru bitewe n’icyaha cya nyina wamennye ibanga ry’Imana, bururukiye mu Mubali bavuye mu ijuru. Bagera mu Mubali rero, bibonye bambaye ubusa bakennye. Hashize iminsi icumi bafite agahinda gakabije, bafite inzara, inyota n’imbeho bifuza gupfa gusa, bambaza Imana bati: Mana y’u Rwanda tugirire impuhwe utubabarire. Muri ako kanya inkuba ikubitira mu kirere maze umurabyo ukongeza ibyatsi byumye maze babona agashirira baragafatisha babona umuriro barota.
Hashize iminsi ijuru rirakinguka babona hamanutse impeke, ibishyimbo, amasaka n’insina y’imineke. Hashize iminsi na none mu ijuru hamanuka ikibumbe cy’ubutare bwo gucuramo ibyuma n’amasuka bati: Imana ni yo itwoherereje ibi byose”. Maze ni ko guhinga batihingishije! Muri ako karere bamanukiyemo, hari hatuye imiryango itatu: Abasinga, Abazigaba n’Abatwa bo mu ishyamba. Abo bantu bose bari barakomotse mu ijuru aho ba sekuruza bari barirukanywe bitewe n’icyaha bahakoreye. Kubera ko bo batari barigeze basaba Imana imbabazi, ni cyo cyatumye ibarekera mu butindi n’ubukene. Abo baje nyuma nibo babatungishije.
Kugira ngo abo bantu batazarimbuka bagashiraho, byatumye Imana yohereza Umutabazi Kibogo aza ku ruhembe rw’umurabyo arababwira ati: Mwitinya nimuhumure ni Imana ibantumyeho! Nzaba umuhuza wanyu n’Imana kandi icyo muzasaba cyose niba ari cyiza Imana izakibaha!. Umutabazi ni impongano y’Imana ku bana bayo bayiringira. Nyuma ariko abagome baramufashe bamumanika ku giti bakoresheje ibyuma bisongoye baramwica. Ariko Imana yomoye ibikomere bye imugaruramo ubuzima hanyuma Imana yohereza umurabyo umuzamura mu kirere asubira ku Mana. Iyo u Rwanda rugize amakuba, umuzimu w’Umutabazi aza gutura muri umwe mu bana b’Umwami agahinduka Umutabazi agakiza igihugu.
Hano babivuga neza ko Batambyi bo mu Mubali aribo bamubambye bakamwica nyamara ariko ko “Imana yomoye ibikomere bye imugaruramo ubugingo hanyuma yohereza n‘umurabyo umuzamura mu kirere asubira ku Mana”. Ibi nabyo wagirango ni bwa buhamya Petero yatanze ku munsi wa penekositi. ( Ibyakozwe n’intumwa 2:24, 32)
Noneho mu mwanzuro w‘iki igitekerezo hagira hati: “Nzaba umuhuza wanyu n’Imana kandi icyo muzasaba cyose niba ari cyiza Imana izakibaha!” Umutabazi ni impongano y’Imana ku bana bayo bayiringira”. Aya magambo muzi ko aboneka mu Ivanjiri ya Yezu ahantu henshi agira ati: “Nyamara abamwemeye bose bakizera izina rye yabahaye ubushobozi bwo kuba abana b’imana."( yohana 1: 12)
Ahandi ati: “Nimuguma muri jye nanjye nkaguma muri mwe icyo muzasaba cyose muzagihabwa”( yohana 11:14).
Nkuko rero mubizi, ntabwo byagarukiye aho; Yezu ageze mu ijuru yohereje Roho Mutagatifu. Muri uyu mugani batubwira ko “iyo u Rwanda rugize amakuba, umuzimu w’Umutabazi aza gutura muri umwe mu bana b’Umwami agahinduka Umutabazi agakiza igihugu.” Aha rero ngirango murabona ko ari isezerano rya roho mutagatifu riba risohoye (Yohana 14: 15-31). Gusa ariko umuntu yakwibaza iki kibazo: kuki ari mu mwana w’Umwami Umuzimu w’Umutabazi (Roho Mutagatifu) agomba kuza guturamo kugira ngo amene amaraso ye akize igihugu?
Icyo inyigisho y’isezerano rishya yigisha ni uko Yezu ari umukiza( umutabazi) ukomoka mu muryango w’Umwami Dawidi kandi ngo amaraso ye yamennye ku bushake ni yo yatumye agarurira Imana iyi isi yayamennyeho. Aha murabona neza ko Umutabazi wo mu Rwanda ari “Umuterekero” ukomeye w’Umukiza Yezu ukomoka mu nzu y’Umwami, akaba yaratabaye akamena amaraso ye kugirango agarurire Imana isi yagomye. Iyi ni yo mpamvu igihugu cyose kigometse ku Rwanda kugirango “kigarurwe” ku Rwanda rw’Imana ariyo Mwami nyakuri warwo, hagombaga kuboneka umuntu wo mu nzu y’Umwami cyangwa umwami ubwe, werekanywe n‘indagu, ikamwemeza kujya kumena ku bushake amaraso ye ku butaka bw’abagome bigometse ku Mana y’u Rwanda, kugira ngo u Rwanda rugarurire Imana icyo gihugu.
Uyu muterekero mutagatifu w’u Rwanda ni wo watumye Umutabazi yari intwaro ya nyuma ku makuba y’u Rwanda nkuko twabibonye. Iyo iby’iki gitekerezo cy’Umutabazi kiza kuba inkuru idafite izindi nzibutso zikomeye mu mateka y’u Rwanda rwa kera nka bariya bazwi ko bamennye amaraso yabo, twari gutekereza ko cyahimbwe n’abantu bari bamaze kumenya Ivanjiri yazanywe n’Abazungu bityo tukemera ibikivugwamo dushidikanya. None dufite amateka y’Abatabazi babayeho mbere cyane y’uko Ivanjili yazanywe n’Abazungu igera ino; tubona n’ibikorwa byabo ko bihamya amagambo yo muri kiriya gitekerezo.
Nyuma y’ibi tugomba kwibaza
Ese Abanyiginya hari ahantu baba barahuriye n’ivanjiri ya Yezu nyuma bakayizana mu muco wa kinyarwanda nkuko abazungu bayihasanze cyangwa iby‘umutabazi Kibogo w’i Rwanda byaba ari ibintu basanze biharambye ndetse byahahoze muri aka karere na mbere ya Yezu, dore ko ubushakashatsi bugezweho ku mateka y’u Rwanda bwerekana ko na mbere y’ivuka rya Yezu muri aka karere hari hatuye abantu? Tuzakomeza kubisuzuma mu nyandiko zacu z’ubutaha!
Hifashishijwe igitabo cyanditswe na De Lacger, Le Rwanda ancien p.167-168


text:
N’ubwo akenshi iyo havuzwe kuboneza urubyaro benshi bumva ko bireba abagore, n’umugabo asabwa kutabimuharira.
Uburyo bwo kuboneza urubyaro hari ubwo gukoresha ibinini, urushinge, agakingirizo, uburyo buje vuba bwo kwifungisha burundu ku bagabo byibazwaho n’ubwo ababikoze batangaza ko nta kibazo n’ubundi buryo butandukanye.
Umugore twasanze ku kigo nderabuzima cya Gikondo (aho bita kwa Padiri) ari kumwe n’umugabo we waje kureba ko nta kibazo afite nyuma yo kwifungisha burundu yatangarije IGIHE ko hejuru y’abana 5 bafite batashakaga kugira undi babyara, umugabo aba ari we wifungisha kuko umubiri we wari warananiwe kwakira uburyo butandukanye bwo kuboneza urubyaro.
Ati "N’ubwo abandi bagore bibakundira, njye nagerageje uburyo butandukanye bikantera kunanuka, kubera guhora mu mihango idakama, mpitamo kubihagarika, umugabo wanjye aba ari we witabira gahunda (kuboneza urubyaro)."
Uyu muryango uhamya ko nta cyo byagabanuye ku busabane bw’umugabo n’umugore.
Umugabo we ati “Rwose nta kibazo cyo gutera akabariro gihari, ni nk’ibisanzwe.”
Uyu mugabo n’ubwo agaragaza ko aba adashaka kubigaragaza kuko yumva harimo abamuseka, ahamya ko ikibanze ari uko yageze ku ntego yo kutazabyara undi mwana hejuru ya batanu basanganywe.
Mu bikurikizwa ngo umugabo yemererwe kwifungisha, mu gihugu cyose bagaragaza ko bahuguwe kubikorana ubushishozi.
Mukeshimana Lucie, ushinzwe gahunda zo kuboneza urubyaro ku bitaro bya Kabutare ati “Nta bwo twakwemerera umuryango utari wabyara, n’ufite umwe ntitumwemerera turabanza tukabigisha kugira ngo batabikora bakazifuza kubyara bitagishobotse”.
- Abakoresha urunigi batibukiranyije kwimura impeta umugore yibagiwe ashobora gusama
Mukeshimana akomeza avuga ko n’ubwo umugabo ataba ari we uboneza urubyaro, ashobora gufasha umugore gukoresha ubundi buryo bumvikanyeho.
Mukeshimana avuga ko umugabo n’umugore bashobora kwibukiranya nko kwimura impeta mu gihe bakoresha urunigi, kumwitaho mu gihe yaba akoresha uburyo runaka bukaba bwamugwa nabi, bakajya kwa muganga bakabahindurira uburyo n’ibindi.
Mu bushakashatsi bwakozwe mu 2010 ku mibereho y’abaturage(DHS 2010), bwagaragaje ko mu Rwanda abakoresha uburyo bwo kuboneza urubyaro bari ku kigero cya 45%, kandi Minisiteri y’Ubuzima ifite intego yo kugera mu 2015, bigeze kuri 70 % cy’abaturage bari mugihe cyo kuba babyara, umugabo wubahwa mu rugo asabwa kubigiramo uruhare afatanyije n’umugore we .


text:
Urubyiruko ruturutse hirya no hino mu mirenge yose igize Akarere ka Nyarugenge rwateraniye mu cyumba cy’inama cy’Akarere kuri uyu wa gatatu taliki ya 06 ukuboza 2017, mu gikorwa cy’ubukangurambaga ku burenganzira bwa muntu no kurwanya ibiyobyabwenge.
Umukozi muri komisiyo y’uburenganzira bwa muntu UWIZERA Alice yatangiye asobanurira urubyiruko icyo uburenganzira bwa muntu aricyo agira ati: “ Uburenganzira bwa muntu ni ibyo yemerewe gukora cyangwa gukorerwa ariko bitabangamiye amategeko”.
Yakomeje asobanura ibijyanye n’amahame y’uburenganzira bwa muntu ariyo, agaciro ntagereranwa(umuntu ahabwa agaciro kuruta inyamaswa), kutavangurwa no kureshya mugaciro no muburenganzira.
UWIZERA Alice umukozi muri komisiyo y'Uburenganzira bwa muntu ushinzwe inyigisho n'ubukangurambaga ku burenganzira bwa muntu
Hakurikiyeho umwanya w’ibibazo aho urubyiruko rwagarutse ku kumenya aho komisiyo y’uburenganzira bwa muntu yaba ihuriye n’urwego rw’umuvunyi ndetse n’aho komisiyo yaba itanga raporo y’ibyo ikora, abafatanyabikorwa n’uburyo ikibazo cy’abana bo mu muhanda cyakemuka.
Bamwe mu rubyiruko babajije ibibazo bagamije gusobanukirwa ibijyanye n'Uburenganzira bwa muntu icyo ari cyo.
Nyuma y’ibi bibazo UWIZERA Alice yasubije ibibazo byabajijwe bisobanura byimbitse uburenganzira bwa muntu ubwo ari bwo nuko iyi komisiyo ikora.
Yavuze ko urwego rw’umuvunyi rureba cyane ibibazo by’akarengane na ruswa naho komisiyo y’uburenganzira bwa muntu yo ikareba aho uburenganzira bwa muntu bwarenganyijwe bityo bimaze kuva mu nzego zidandukanye kandi bigaragara ko ikibazo cye kitakemutse hanyuma komisiyo ikareba niba hari aho uburenganzirabwe butubahirijwe bityo ikamukorera ubuvugizi.
Yakomeje abasobanurira ko Atari komisiyo y’uburenganzira bwa muntu gusa ireberera ubwo burenganzira ko hari n’abafatanyabikorwa bakorana nka AGEPRODOR, KANYARWANDA, INZEGO Z’URUBYIRUKO ndetse n’IMIRYANGO ITEGAMIYE KURI LETA.
UWIZERA Alice aganira n'urubyiruko.
Yasoje avuga ko ibijyanye n’abana bo mu mihanda ari ikibazo kireba igihugu muri rusange, uruhare rwababyeyi ndetse nabandi babifite mu nshingano kandi na none ikibazo cyareberwa ku mpamvu ituma abana bajya mu mihanda, agaragaza ko uruhare rwa komisiyo ari ukureba inzego zibishinzwe igakora ubuvugizi, igatanga amahugurwa,ibiganiro munzego zibanze n’ahandi.
Evaliste MURWANASHYAKA waturutse muri CLADHO (Impuzamiryango y’uburenganzira bw’ikiremwa muntu) nawe yakomeje atanga ikiganiro kubijya nibiyobyabwenge. Yatangiye asobanura ibiyobyabwenge icyo aricyo agira ati: “ibiyobyabwenge ni ikintu icyo aricyo cyose gihindura imitekerereze,imyumvire,imyitwarire bigatuma ubangamira uburenganzira bw’abandi.”
Evaliste MURWANASHYAKA umuyobozi muri CLADHO(Impuzamiryango y’Uburenganzira bw’ikiremwa muntu) ushinzwe guhuza ibikorwa by'ubukangurambaga ku burenganzira bw'umwana asobanurira urubyiruko ibibi by’ibiyobyabwenge n’ingaruka zabyo.
Yakomeje avuga ko ibiyobyabwenge ari kimwe mu bihangayikishije isi muri rusange akaba ari nayo mpamvu hashyizweho umunsi mpuzamahanga ngarukamwaka uba kuwa 26 Kamena wo kurwanya ibiyobyabwenge.
Ikindi yavuze ko igituma habaho kwiyongera kw’ibiyobyabwenge, ari uko usanga hari ababicuruza bagamije indonke,bityo bigatuma bashishikariza abantu kubifata cyane cyane urubiruko,bamwe bakabifata kubera kwigana abandi, ibibazo byo mumiryango bigatuma ibyaha byiyongera cyane nko gutera no guterwa inda zitateguwe n’ibindi byaha bishamikiye kuri byo.
Yabwiye uru rubyiruko ko kunywa ibiyobyabwenge ari icyaha gihanwa n’amategeko kandi gitera ibindi byaha bihanwa n’amategeko bityo abasaba kubyirinda bakabigendera kure, bagashishikariza urundi rubyiruko rwaba urwiga n’urutiga kwibyirinda binyuze muri za club zurubyiruko ndetse no mu bikorwa bibahuza batanga amakuru aho bigaragaye,twese tugafatanyiriza hamwe kurwanya ibiyobyabwenge.
Iki cyumweru cyahariwe uburenganzira bwa muntu ni ngarukamwaka kikaba cyaratangijwe ku itarili ya 03 ukuboza 2017 kikaba kizasozwa taliki08 ukuboza 2017.
RUHUMURIZA Daniel na
NTAGANIRA Theogene
Interns Public Relations & Communication


text:
Ubuyobozi bw’icyo kigo nderabuzima buvuga ko iyo mbangukiragutabara bayihawe na Diyosezi Gatolika ya Nyundo mu mwaka wa 2010.
Icyo kigo nderabuzima giherereye mu cyaro, ahantu hari imihanda y’ibitaka kandi hari imisozi.
Sœur Mukansanga Solina, uyobora ikigo nderabuzima cya Rususa avuga ko yatangiye kukiyobora muri 2012.
Yasanze uwo yasimbuye yarandikiye Minisiteri y’Ubuzima (MINISANTE),ayisaba ko yabahindurira ikabaha indi mbangukiragutabara kuko iyo bahawe ari ngufi cyane kuburyo idashoboye kugenda mu mihanda y’ibitaka yaho.
Agira ati "Nageze aha nsanga umuyobozi wambanjirije yarandikiye Minisiteri y’ubuzima ababwira iki kibazo, nanjye nanditse inshuro ebyiri nsaba ko baduhindurira iyi modoka ariko amaso yaheze mu kirere."
Akomeza avuga ko kubera uburyo iyo mbangukira gutabara bahawe ari ngufi bituma idashobora gutwara abarwayi bayikene. Kuva bayihabwa iraparitse nta kindi ikoreshwa kuburyo yatangiye no kwangirika.
Sœur Mukansanga avuga ko iyo abarwayi bakeneye imbangukiragutabara bagomba gutegereza ituruka ku bitaro bya Muhororo.
Uwamurera Josiane, wivuriza ku kigo nderabuzima cya Rususa avuga ko abafite amikoro bagomba gukodesha imodoka zisanzwe iyo bashaka kugera kwa muganga badatinze.
Agira ati "Yewe nanjye byambayeho batinda kuza kumfata mu rugo ndi kunda. Byatumye umugabo wanjye yiyambaza inshuti bakodesha indi modoka."
Ubu buryo bwo kwishakira imodoka ngo ntibwizewe kuko umurwayi agenda nta muganga umuherekeje.
Ubwo abadepite basuraga iki kigo nderabuzima mu mwaka wa 2014, bari bemeye gukora ubuvugizi kuri iki kibazo ariko ntikirakemuka.
Umuyobozi wungirije w’Akarere ka Ngororero ushinzwe imibereho myiza y’abaturage, Kuradusenge Janvier avuga ko bavuganye na MINISANTE ikemera kubaha indi modoka ubu bakaba bategereje.
Agira ati "Umunyamabanga uhoraho muri MINISANTE yatwemereye ko bazaduhindurira iyi modoka, ubu dutegereje ko izaza."
Umunyamabanga uhoraho muri MINISANTE, Nyemazi Jean Pierre avuga ko iki kibazo bakizi ndetse ko hari imbangukiragutabara iyi minisiteri yatumije ku buryo nizibageraho bazahita bagikemura.
Ubwo yatangarizaga Kigali Today ayo makuru ariko nta gihe ntarengwa yavuze izo mbangukiragutabara zizaziraho.
Dukurikire ukanda kuri Like
Ibitekerezo ( 1 )
Abanyarwanda dufite ubushobozi bwo gukemura ibibazo duhura nabyo tutarindiriye inkunga z’amahanga, kuki iyo modoka badashobora kuyigurira springs/rassort ziyizamura ntikore hasi igatangira igakoreshwa mu mihanga igoranye? Ntabwo ari ngombwa ngo byanze bikunze iyaguzwe iteshwe agaciro kandi nayo ikiri nzima. Ikindi ni uko mbona mu karere ka Ngororero bashobora kohereza i Rususa indi amburance ifite ubushobozi bwo gukorera mu misozi, cyane cyane ziriya ziri mu bwoko bwa Nissan patrol, iriya iriyo ikaba yakorera mu mujyi ahatari imihanda y’itaka. Murakoze. Nimureke tube ibisubizo aho kuba ibibazo, kandi igihe ikibazo kibayeho ntidukabirize, iriya modoka ntabwo imaze imyaka irindwi iparitse, kuko urarebye kuri no ya plaque ifite ntabwo ari iyo muri 2009/2010 kuko 2010 irangira mu Rwanda bari bari gutanga plaque za RAB ... W, iyi rero ntabwo yaba iya kiriya gihe.


text:
Urwenya-" None se turagerayo utarongera kubikora ?"
" None se turagerayo utarongera kubikora ?"
Umushoferi yagiye i Mombasa ajyana n'umukobwa wo kumunogereza urwo rugendo rwe. Nuko aho ageze yakumva ashyushye akabwira nyamukowa ati "kora icyo nakuzaniye." Ubwo bendaga kugera yo umukobwa abwira umushoferi ati "Ningera i Mombasa ndashaka Padiri musabe
penetensiya kuko nasambanye inshuro 5 muri iyi minsi ibiri gusa". Umusore ahita amukankamira agira ati " Ni nde wundi mwabikoraye ko tumaze kubikora kane gusa ?" Umukobwa ati " None se turagerayo utarongera kubikora ?"
Shyiraho Igitekerezo!
Subscribe to: Post Comments (Atom)


text:
Buri mwaka uko imyaka ihererekana tariki 14 Gashyantare ,abantu batandukanye baba babukereye ngo n’umunsi wa abakundana .Bamwe bahana impano,amakarita y’urwibutso indabo ndetse n’ibiribwa biryohera utaretse no kwohererezanya ubutumwa bugufi . Harabura iminsi mike ngo St Valentine ibe , Ese wabuzi impamvu ya St valentin ?
St valentin n’umunsi wa abakundana wahawe iryo zina n’abakristu ba “martyr”aba n’abakristu bari bafite imyemerere yo gupfira ibyo bemeraga . uyu munsi ufite inkomoko I Roma .
Umunsi wa mbere wa St Valentin wizihijwe mu mwaka wa 496
Uyu munsi waturutse kumyemerere y’umupadiri w’I Roma mu kinyejana cya 3 nyuma yivuka rya yesu [yezu]kristo ,icyo gihe umwami wa abami Cladius II yari yarakuyeho gushyingiranwa kuko yatekerezaga ko abagabo bashyingiwe baba ari abasirikare babi .
Valentine yabonye ibyobidakwiye iryo tegeko araryica ntiyaryubahiriza kuko yashyingiraga abantu mu ibanga . Umwami w’abami Claudius abimenye ,yafashe Valentin aramufunga nyuma bamukatira urwo gupfa .
Ubwo yari muri gereza ,yakundanye n’umukobwa w’umucungagereza .Valentin bamujyanye ngo age kwicwa kuko yari yakatiwe urwo gupfa hari tariki 14 Gashyantare yoherereza uwo mukobwa ibaruwa y’urukundo mu izina rye agira ati ‘uwawe Valentin (from your Valentine)
Ese umunsi wa Mutagatifu Valentin watangiye ute?
Tumaze kubona ko Valentine yanditse ibaruwa kuri 14 gashyantare , akayoherereza ubwo yarajyanwe kwicwa ,Kubera iyo mpamvu uwo munsi bitewe n’ibihugu imico itandukanye uwo munsi bawufasheho urugero bitangira gukwira kwira ko ari umunsi w’ abakundanye ariko igitekerezo cyari cyaturutse mu bantu b’ I Roma .
Abantu b’ I Roma bagiraga umunsi wo gusangira bahuriye hamwe [Festival] uwo munsi bawita Lupercalia ubwo uwo munsi wabaga mu kwezi kwa Gashyantare hagati .
Batekerezagako uwo munsi ari bwo ugomba kwizihizwa. Uwo munsi rimwe narimwe bagashyingira abakobwa n’abahungu bakundana.
Uyu munsi rero wa Mutagatifu Valentin nyuma gato abakristo bawugize uwabo batangira kujya bawizihiza bibuka St Valentin [umuhire cyangwa mutagatifu Valentin]. Nuko uwo munsi uba umunsi abantu bagaragaza ibyiyumviro byabo by’urukundo. Niba wakunze umuntu kuri uwo munsi ukabivuga abandi nabo basanzwe bakundana bagashyingirwa .


text:
IMIBEREHO MYIZA
Rwamagana:Urupfu rw’ukekwaho ubujura rwatumye umuganda usubikwa
Ifoto y’umujyi wa Rwamagana/net
Mu gitondo cyo kuri uyu wa Gatandatu tariki 24 Nzeli abaturage bo mu Mudugudu wa Kabuye mu Kagali ka Cyanya mu Murenge wa Kigabiro (mu mujyi wa Rwamagana) bazindukiye mu muganda batungurwa no kubwirwa ko bagomba kujya gushyingura umusore bivugwa yapfuye ava kwiba.
Umwe mu baturage waganiriye na Makuruki yavuze ko babyutse bajya mu muganda, babajije aho bawukorera babohereza mu rugo rucumbitsemo uwo mugabo bivugwa ko yapfuye ava kwiba.
Yagize ati “Mu gitondo twabyutse tujya mu muganda, twabaza aho ubera bakatubwira ko turi buhurire aho uwo mujura yari acumbitse. Badusabye ko twateranya amafaranga ngo haboneke uburyo ashyingurwa bituma tudakora umuganda.”
Abaturage bavuga ko urupfu rw’uwo muntu rwabaye amayobera kuko yapfuye avuye kwiba, akanapfa atagejeje ibyo yibye mu rugo.
Undi muturage yagize ati “ Ejo ku mugoroba nibwo baduhamagaye batubwira ko Kadogo yapfuye avuye kwiba ,bavuga ko urupfu rwe rwatewe n’ibyo bintu yibye birimo igare n’umufuka w’ibishyimbo. Urumva ko ari ibyo bamuterereje abo yibye kuko banaje gutwara ibyo yari yibye natwe tuzana umurambo we.”
Aba baturage bavuga ko Kadogo yari afite umugore bari bamaranye igihe gito ariko ko batazi aho bakomoka. Umugore we Mumarambeho nawe yatangaje ko atazi aho umugabo we akomoka dore ko bahuye nabwo afunguwe nyuma yo kwiba agafungirwa muri gereza ya Ntsinda.
Nyuma y’masaha agera kuri ane abari baje mu muganda bari mu mpaka zo gushyingura umurambo, bakusanyije ibihumbi umunani basaba uwari umucumbikiye kwishyura amafaranga ibihumbi 25 y’irimbi, maze umuganda barawusubika bajya gushyingura.
Nyiringabo Hamdun, uyobora Umudugudu wa Kabuye yahise aboneraho gusaba abaturage bafite amacumbi kwandikisha abo bacumbikiye dore ko uwo wapfuye ubuyobozi bw’Umudugudu bwatangaje ko butari bumuzi nk’umuturage wabwo.
Kadogo ukekwaho gupfa avuye kwiba bivugwa ko nta mwirondoro we uzwi ndetse n’umugore yagaragaje ko atawuzi, ngo izina yari azi ni Kadogo gusa., kuko nta n’icyangombwa na kimwe kimuranga yari afite.
NGABONZIZA JUSTIN


text:
Asima ni indwara y’ubuhumekero ifite ibimenyetso by’inkorora itagira igikororwa, gusemeka mu bihaha akaba ari n’ikimenyetso kiganza cyane, guhumeka biruhije biterwa no gusemeka ndetse no kunanirwa guhumeka bishobora kwitiranywa n’ikibazo cy’umutima cyane cyane ku bakuze. Ibyo bimenyetso bikunze kuza mu ijoro.
Nk’uko bitangazwa na doctissimo.fr ngo indwara ya asima ikunze kuba uruhererekane mu muryango, ni ukuvuga ko mu gihe abantu bo mu muryango wawe barwaye asima, haba hari ibyago byinshi ko nawe yazakugeraho.
Ikindi n’uko asima ishobora gukomoka kuri allergie, ni ukuvuga inkorora iza kubera ko wenda ubushyuhe buzamutse cyangwa se bumanutse, ivumbi n’ibindi.
Hari uburyo bubiri bwo kuvura indwara ya asima. Ubwa mbere n’ubuvura ububabare bw’ako kanya, bwo gukoresha agakoresho gato ko gupompa umuti mu nzira y’ubuhumekero (bronchodilatateurs), cyangwa se ukanyuzwa rimwe na rimwe mu rushinge.
Ubwa kabiri bwitwa « cromones inhalees », ni ubuvuzi bw’igihe kirekire, bukoreshwa ku muntu ufite asima bigaragara ko ikomeye, bukarinda kwangirika kw’ibihaha, ndetse umuntu akagenda amera neza uko igihe gishira, gusa impinduka nziza zitangira kugaragara nyuma y’igihe kirekire.
Kugira inama umurwayi ku byerekeranye n’uubushyuhe ndetse n’imiterere y’ikirere ku burwayi bwe, bibera byiza umurwayi ariko ntibisimbuzwa kuvurwa.
Kugeza ubu asima ntivurwa ngo ikire, ariko bishoboka kuyigabanyiriza ibimenyetso burundu. Iyo kuvurwa bikozwe neza umurwayi wa asima abaho ubuzima busanzwe. Cyakora imiyoboro y’umwuka mu bihaha izasaba ko hari bimwe ureka nko kunywa itabi.
Ku bantu bamwe na bamwe, asima ishobora kubura mu gihe cy’ubugimbi n’ubwangavu, ikazongera kwigaragaza mu gihe cyo gusaza.
Iyo kandi umuntu akurikije inama z’umuganga, akanakurikiza neza ubuvuzi bumuhabwa, biba bishoboka cyane ko abaho ubuzima bw’umuntu utarwaye, haba ku giti cye, cyangwa mu mirimo akora. Imirimo ngororamubiri cyangwa se kugendesha amaguru, n’iby’ingenzi mu buzima bw’umurwayi. Niba umwana agomba gufata imiti ye ku ishuri, umwarimu agomba kubimenyeshwa mbere, kugirango atazabangamira ubwo buvuzi.
Menya byinshi kundwara ya asima
Asima ni indwara y’ubuhumekero ifite ibimenyetso by’inkorora itagira igikororwa, gusemeka mu bihaha akaba ari n’ikimenyetso kiganza cyane, guhumeka biruhije biterwa no gusemeka ndetse no kunanirwa guhumeka bishobora kwitiranywa n’ikibazo cy’umutima cyane cyane ku bakuze. Ibyo bimenyetso bikunze kuza mu ijoro.


text:
Kubwira Imana uti “Mbabarira” birahagije ngo ube ubabariwe?
Abantu benshi bakunze kwibwira ko iyo basabye Imana imbabazi bati “Mbabarira“, ihita ibakuraho ibyaha byabo ako kanya, ariko mu byukuri iyo usomye bibiliya neza usanga ubwo buryo budakora imbere y’ubutabera bw’Imana, ndetse n’Imbere y’ubutabera bw’abantu. Tekereza nawe umuntu agiye akica abantu igihumbi(1000), nuko yagezwa mu rubanza akavuga ati “Mucamanza ibyaha ndegwa ndabyemera byose, mbabarira rwose.”, ese wibazako uwo mucamanza yavuga ati “Ubwo wemeye ibyaha byawe ngaho igendere urababariwe.”?, ese ubwo bwaba ari ubutabera koko?, ntaho biba, nta naho byigeze biba rwose, uwo muntu wishe abantu igihumbi agomba guhabwa igihano kimukwiriye akabona kubabarirwa gusa ari uko arangije igihano cye, niba akwiye igihano cy’imyaka 50 mu gihome agomba kubanza akarangiza iyo myaka 50 mu gihombe akabona guhabwa imbabazi zo gusohokamo.
Noneho ibaze umubabariye kuko avuze ati “Mbabarira”, hanyuma ejo ukumva ngo yongeye yishe abandi igihumbi, bakamukugarurira mu rubanza akongera ati “Mbabarira noneho sinzongera.”, wamukorera iki noneho?, ukongera ukamureka, noneho ejo ukumva ngo yishe abandi ibihumbi bitanu, ese byazaherera he?, ntibyazarangira nawe ubwawe umucira urubanza akwishe?. None niba abantu bazi gukora ubutabera bw’ukuri koko bwo guha umuntu igihano akwiriye, tuvuge ko barusha Imana ubutabera?, none niba Imana nayo ifite ubutabera(Justice) wibazako wayibwira uti “Mbabarira” ikakubabarira kuko usabye imbabazi gusa?, Hoya rwose ntibishoboka, noneho ikibabaje kurushaho nuko iyo uyisabye imbabazi uti “Mana mbabarira”, ejo wongera ugasubiramo bya bindi wasabiye imbabazi, ndetse ukanakora ibirenzeho kandi buri munsi udasiba, ubwo wibazako uzakomeza uvuga uti “Mbabarira Mana” ugahita ukiranuka n’Imana kuva ubwo?,ubwo byazaherera he?, Hoya rwose ibyo ntibibaho mu butabera, ugomba kwakira igihano gikwiriye icyaha wakoze, wakirangiza ukabona kubabarirwa cg kurekurwa. None igihano cy’ibyaha Imana yashyizeho ni ikihe?, igihano cy’icyaha ni urupfu rw’iteka(Abaroma 6:23), kandi ntihabaho gutangwa imbabazi hatamenetse amaraso (Abaheburayo 9:22), Imana y’iteka ishobora kunyurwa n’ibihano by’iteka gusa, bivuzeko iyo ukoze icyaha kimwe gusa ugomba kumara igihe cy’iteka ikuzimu, iteka ryazarangira akaba aribwo ubona kurekurwa, gusa ITEKA(igihe kidashira) ryazarangira ryari?
Mu byukuri biragaragara ko gusaba imbabazi bidakora imbere y’Imana, kuko iyo biza kuba bikora, Imana yari kubwira abisirayeli iti “Mujye munsaba imbabazi nzajya mpita mbababarira.”, ariko Imana yishyiriyeho uburyo bwo gutanga imbabazi ari uko icyaha wakoze ugihaniwe(wishwe), cyangwa se ikindi kinyabuzima kigapfa mu kimbo cyawe(Abalewi 5:6-19;Abalewi 17:11-14), icyo nicyo gihe cyonyine wahabwa imbabazi ziturutse ku mana.
None ni bangahe muri iki gihe batamba ibitambo by’ibyaha byabo?, Ni bangahe bica ibinyabuzima ngo bibakureho ibyaha bakoze?, NTA N’UMWE… kuko Imana ubwayo yitanzemo igitambo ku musaraba, kugirango uwizera ko icyo gitambo ariwe cyatambiwe ngo akizwe umujinya w’Imana abone ubugingo buhoraho(Yohana 3:14-18), amaraso y’umwana w’Imana w’ikinege udafite inenge yamenetse ku musaraba ku bwawe, kugirango numwizera gusa utazarimbuka ahubwo uhabwe ubugingo buhoraho(Yohana 3:16), kuko uba wakiriye imbabazi Imana itangira ubuntu, imbabazi utigeze usaba ahubwo waherewe ubuntu busa. mu byukuri niba ukeneye kwakira imbabazi z’Imana izere gusa ko Kristo yapfiriye ibyaha byawe byose, kandi ko nta cyaha kikikubarwaho imbere y’Imana(Abaheburayo 10:22) ku bw’igitambo cya Kristo cyatanzwe ku bwawe. ntabwo agakiza gaturuka mu gusaba Imbabazi, kuko ushobora kuba warazisabye kuva ukivuka ariko ku munota wa nyuma wenda umaze gucumura mu rugendo uri mu ndege, iyo ndege igahita ikora impanuka(accident) ugapfa utabonye ayo mahirwe wiringiraga yo kongera kuvuga uti “Mana mbabarira.”, Muri Kristo niho honyine tubonera imbabazi z’ibyaha(Abefeso 1:7; Ibyakozwe n’intumwa 10:43, Ibyakozwe n’intumwa 13:38-39).
Wanasoma Garura umubano n’Imana


text:
Duhe ibitekerezo
Urashaka gutanga ibitekerezo?twandikire kuri iranzinone@yahoo.fr/iranzinejo@gmail.com
Murakoze
Murakoze
samedi 1 janvier 2011
Wabyifatamo ute boss cyangwa mwarimu wawe ashaka ko muryamana?
Ubushize mu nkuru dukesha Agasaro Magazine twaganiriye ku kibazo abari n’abategarugori bakunze guhura nacyo, cyerekeye ibigeragezo bahura bari mu kazi cyangwa amashuri, aho usanga umukoresha cyangwa umwarimu abahatira kuryamana nabo kugira ngo bagume ku kazi, bongerwe imishahara cyangwa babone amanota meza.
(Reba inkuru ifite titre ivuga ngo"Uko wamenya ko Boss wawe ashaka kuryamana nawe "iri kuri uru rubuga")
Aha nakwisegura ku bavandimwe bacu b’abagabo, mbibutsa ko atari abagore bahura n’ibi bibazo gusa ahubwo ko usanga n’abagabo bahura nabyo mu kazi bakora, nabo ugasanga abakoresha babo b’abagore barabahatira kugirana ubucuti burenze iby’akazi. Ariko kubera ko abari n’abategarugori aribo benshi bahura n’ibi niyo mpamvu aribo nibanzeho muri iyi nyandiko.
Uyu munsi rero nifuje ko twakungurana ibitekerezo ku byerekeye uko twabyifatamo turamutse duhuye n’ibi bigeragezo. Umuntu rero akaba yakwibaza ibibazo bikurikira: “ ese boss wanjye aramutse ashaka kuntereta ( to date) nabyifatamo nte? “ ese hari uruhare naba mbifitemo kugira ngo abe yashatse ibyo byose? “ ese n’ubuhe bubasha afite nk’umukoresha ndamutse nanze kugirana ubucuti nawe? “ ese hari inzego zandenganura nk’umukozi? N'ibindi.
Nibyo koko biragoye kuvuga “oya” ku mukoresha cyangwa umwarimu wawe iyo agusaba ubucuti budasanzwe. Ariko abari n’abategarugori, bari bakwiye kureba kure, bakibaza ingaruka ibyo byose byagira ku kazi kacu, ku buzima bwacu no ku mibereho yacu muri rusange. Igikunze kugaragara ni uko nta rukundo nyarwo usanga muri ubwo bucuti, akenshi usanga ari inyungu umuntu aba yifitiye kugira ngo yemere ibyo byose; niho usanga abakoreshwa benshi cyangwa abanyeshuri bemera ubwo bucuti kugira ngo babone amaramuko, bagume ku kazi, bahabwe umwanya mwiza, bongerwe umushahara cyangwa amanota meza. Njye rero mbona ntaho bitandukaniye n’abagurisha imibiri yabo kugira ngo babone amafaranga. Nirwo ruhare rero navuga ko abari n’abategurugori bagira mu ibi byose, kwemera ubu bucuti ndetse no kubushaka kubera inyungu bakuramo.
Ariko nanone sinakwirenganza wa mugani ngo 'ntawuburana n’umuhamba'. Hari igihe usanga umuntu yabuze uko abyitwaramo; ariko ibyiza ni uguhakana bigitangira; umuntu akirinda situations zatuma agumana n’umukoresha we bonyine, niba hari igituma muhura mu masaha atari ay’akazi cyangwa ishuri, ugashaka undi muntu uguherekeza. Niba boss wawe cyangwa umwarimu wawe agukoze ku myanya y’umubiri nta burenganzira abifitiye, aho guceceka, ukamubwira ko ibyo bitemewe cyangwa ko bidashimishije. Ni byiza ibi byose kubyandika ahantu igihe biba byabereye n’uko byagenze ( nko muri journal/daily diary), byaba ngombwa ukabyereka undi mukozi mugenzi wawe akakubera umugabo.
Iyo rero ibi bidahagaze ku rwego rw’ishuri cyangwa company, nibwo umuntu yakwitabaza inzego z’ubuyobozi zishinzwe kurenganura abakozi nka za unions (syndicats) z’abakozi, abashinzwe imibereho myiza y’abakozi, ibigo biharanira uburenganzira bw’abari n’abategarugori, byaba ngombwa akiyambaza polisi y’igihugu. Twibukiranye ko mu bihugu byinshi byateye imbere iyi myifatire y’abakoresha ihanwa n’amategeko bikaba byabaviramo no gufungwa no kwirukanwa mu kazi.
Narangiza rero nibutsa bagenzi banjye b’abari n’abategarugori bitabira ubu bucuti budasanzwe hamwe n’abakoresha babo cyangwa abarimu babo, ko bari bakwiye kumva ko imibiri yabo ari ingoro ziyubashye, ko atari ikibuga cy’umupira aho abakoresha bose bakinira uko bashatse. Ese ni ubuhe butunzi burenze buruta ubuzima bw’umuntu? Ese ako kazi, ayo manota n’ayo mafaranga yatumarira iki nta buzima dufite bwo kuyarya? Turabe menge. Tujye dukora icyo umutimanama wacu udutegeka gukora, ariko ntitukiyandarike, dukurikiye irari ry’amafaranga.
Twongeye gushimira abatwandikira ku bitekerezo tubagezaho kandi dukomeza kubashishikariza gukomeza kutwandikira.
source :www.agasaro.com
(Reba inkuru ifite titre ivuga ngo"Uko wamenya ko Boss wawe ashaka kuryamana nawe "iri kuri uru rubuga")
Aha nakwisegura ku bavandimwe bacu b’abagabo, mbibutsa ko atari abagore bahura n’ibi bibazo gusa ahubwo ko usanga n’abagabo bahura nabyo mu kazi bakora, nabo ugasanga abakoresha babo b’abagore barabahatira kugirana ubucuti burenze iby’akazi. Ariko kubera ko abari n’abategarugori aribo benshi bahura n’ibi niyo mpamvu aribo nibanzeho muri iyi nyandiko.
Uyu munsi rero nifuje ko twakungurana ibitekerezo ku byerekeye uko twabyifatamo turamutse duhuye n’ibi bigeragezo. Umuntu rero akaba yakwibaza ibibazo bikurikira: “ ese boss wanjye aramutse ashaka kuntereta ( to date) nabyifatamo nte? “ ese hari uruhare naba mbifitemo kugira ngo abe yashatse ibyo byose? “ ese n’ubuhe bubasha afite nk’umukoresha ndamutse nanze kugirana ubucuti nawe? “ ese hari inzego zandenganura nk’umukozi? N'ibindi.
Nibyo koko biragoye kuvuga “oya” ku mukoresha cyangwa umwarimu wawe iyo agusaba ubucuti budasanzwe. Ariko abari n’abategarugori, bari bakwiye kureba kure, bakibaza ingaruka ibyo byose byagira ku kazi kacu, ku buzima bwacu no ku mibereho yacu muri rusange. Igikunze kugaragara ni uko nta rukundo nyarwo usanga muri ubwo bucuti, akenshi usanga ari inyungu umuntu aba yifitiye kugira ngo yemere ibyo byose; niho usanga abakoreshwa benshi cyangwa abanyeshuri bemera ubwo bucuti kugira ngo babone amaramuko, bagume ku kazi, bahabwe umwanya mwiza, bongerwe umushahara cyangwa amanota meza. Njye rero mbona ntaho bitandukaniye n’abagurisha imibiri yabo kugira ngo babone amafaranga. Nirwo ruhare rero navuga ko abari n’abategurugori bagira mu ibi byose, kwemera ubu bucuti ndetse no kubushaka kubera inyungu bakuramo.
Ariko nanone sinakwirenganza wa mugani ngo 'ntawuburana n’umuhamba'. Hari igihe usanga umuntu yabuze uko abyitwaramo; ariko ibyiza ni uguhakana bigitangira; umuntu akirinda situations zatuma agumana n’umukoresha we bonyine, niba hari igituma muhura mu masaha atari ay’akazi cyangwa ishuri, ugashaka undi muntu uguherekeza. Niba boss wawe cyangwa umwarimu wawe agukoze ku myanya y’umubiri nta burenganzira abifitiye, aho guceceka, ukamubwira ko ibyo bitemewe cyangwa ko bidashimishije. Ni byiza ibi byose kubyandika ahantu igihe biba byabereye n’uko byagenze ( nko muri journal/daily diary), byaba ngombwa ukabyereka undi mukozi mugenzi wawe akakubera umugabo.
Iyo rero ibi bidahagaze ku rwego rw’ishuri cyangwa company, nibwo umuntu yakwitabaza inzego z’ubuyobozi zishinzwe kurenganura abakozi nka za unions (syndicats) z’abakozi, abashinzwe imibereho myiza y’abakozi, ibigo biharanira uburenganzira bw’abari n’abategarugori, byaba ngombwa akiyambaza polisi y’igihugu. Twibukiranye ko mu bihugu byinshi byateye imbere iyi myifatire y’abakoresha ihanwa n’amategeko bikaba byabaviramo no gufungwa no kwirukanwa mu kazi.
Narangiza rero nibutsa bagenzi banjye b’abari n’abategarugori bitabira ubu bucuti budasanzwe hamwe n’abakoresha babo cyangwa abarimu babo, ko bari bakwiye kumva ko imibiri yabo ari ingoro ziyubashye, ko atari ikibuga cy’umupira aho abakoresha bose bakinira uko bashatse. Ese ni ubuhe butunzi burenze buruta ubuzima bw’umuntu? Ese ako kazi, ayo manota n’ayo mafaranga yatumarira iki nta buzima dufite bwo kuyarya? Turabe menge. Tujye dukora icyo umutimanama wacu udutegeka gukora, ariko ntitukiyandarike, dukurikiye irari ry’amafaranga.
Twongeye gushimira abatwandikira ku bitekerezo tubagezaho kandi dukomeza kubashishikariza gukomeza kutwandikira.
source :www.agasaro.com
Inscription à : Publier les commentaires (Atom)


text:
Mu turere twose hagiye kubakwa ibigo by’ urubyiruko
Minisitiri w’urubyiruko, isakazabumenyi n’itumanaho, Jean Philbert Nsengimana, avuga ko hari gahunda yo gushyira ibigo bihugura urubyiruko mu turere twose tugize igihugu. Ubusanzwe hari ikigo cy’urubyiruko cyitwa Maison de Jeunes ahitwa ku Kimisagara mu mujyi wa Kigali.
Icyo kigo ngo nicyo kigiye kwegerezwa urubyiruko kugeza ku rwego rw’uturere, byanashoboka kikazagera ku rwego rw’imirenge, aho urubyiruko ruzajya ruhurira rukidagadura ndetse rukanahabwa inyigisho ku bintu bitandukanye.
Mu kiganiro yagiranye n’urubyiruko rwo mu mirenge ya Rwinkwavu na Kabarondo tariki 28/04/2012, minisitiri Nsengimana yavuze ko ibyo bigo bizaba byitwa Youth Empowerment for Global Opportunity (YEGO) bikazajya bitanga inyigisho zitandukanye nk’uko bikorwa muri Maison de Jeunes ya Kimisagara.
Minisitiri Nsengimana yijeje urwo rubyiruko ko ruzajya runahigishirizwa icyongereza ku buryo buri muntu azabasha kukivuga. Ati “Muzajya muhigira icyongereza ku buryo buri muntu azakimenyaâ€
Bamwe mu rubyiruko bavuga ko banyotewe kubona icyo kigo dore ko batagira aho bidagadurira, ndetse bakaba batanabasha kubona aho bakwigira ikoranabuhanga. Kamuhanda Nicolas yagize ati “Nk’ubu nta nzu yo kwidagaduriramo tugira mu karere kacu (…) twe twasigaye inyuma nta muhanzi n’umwe waza hano kuko atabona aho akorera igitaramo, ariko icyo kigo kije cyadufasha kandi twanaboneraho kwiga ikoranabuhangaâ€
Urubyiruko rwo mu karere ka Kayonza rwakunze kugaragaza ikibazo cy’uko rutagira aho kwidagadurira. Umukozi w’akarere ushinzwe urubyiruko mu gusubiza icyo kibazo, yakunze kuvuga ko kubaka inzu y’imyidagaduro ari ibintu bishyirwa mu ngengo y’imari y’akarere ariko ngo akabona akarere katabona icyo kibazo nk’icyihutirwa.
Urubyiruko rwo mu mirenge ya Rwinkwavu na Kabarondo ruvuga ko icyo kigo cy’urubyiruko gitinze kuko rwari rwaraheze mu bwigunge.


text:
Ibiganiro
Barakuvuga Yesu
Umuryango mwiza ijuru rito
UBUTUMWA BWIZA NI IKI?
UBUBATA
Ubwiza bw’ubutumwa bwiza
Kwirinda nyakuri by Nimuhaguruke Tugorore2
Nimuhaguruke mugorore by Abagorozi
Akamaro ka Romarin
Gusenga ibishushanyo
Bibiliya iti “Ntukiremere igishushanyo kibajwe, cyangwa igisa n’ishusho yose iri hejuru mu ijuru, cyangwa hasi ku butaka cyangwa mu mazi yo hepfo y’ubutaka. Ntukabyikubite imbere, ntukabikorere kuko Uwiteka Imana yawe ndi Imana ifuha, mpōra abana gukiranirwa kwa base, nkageza ku buzukuruza n’ubuvivi bw’abanyanga, nkababarira abankunda bakitondera amategeko yanjye, nkageza ku …Ibikurikira


text:
Inkuru: Urukundo n’Imbabazi by’Imana
Umwana witwa Brandon w’imyaka itandatu, yiyemeje gukora utugati duto tw’ababyeyi be mu gitondo cyo kuwa gatandatu,abona igisorori kinini n’ikiyiko,akurura intebe,afungura akabati,akuramo ifu iramucika inyanyagira hasi. Ayorera ifu nke mu gisorori n’intoki ze,avanga n’amata,ashyiramo n’isukari. Byasize ibimenyetso by’ifu nyinshi yamenetse hasi.
Brandon yari yuzuye ifu hose, yashobewe yanarakaye. Yashakaga ko biba ibintu byiza cyane ku babyeyi be,ariko byari bitangiye kuba bibi.
Ntiyari azi icyo gukurikizaho,niba yari kubishyira mw’ifuru cyangwa kw’iziko(kandi ntiyari azi nuko ifuru ikora).
Ako kanya ahita abona ipusi iri kurigata mu gisorori yari yavangiyemo,agiye kuyisunika amena igikarito cy’amagi hasi yose arameneka.
Agerageza kuhakora isuku,ariko anyerera ku magi,bituma imyenda ye yo kurarana y’umweru yandura ndetse inamatira. Ako kanya akiri muri ibyo abona se ahagaze ku muryango.
Agira ubwoba, amaso ye ajenga amarira,yashakaga gukora ibintu byiza gusa,ariko byose bihinduka bibi. Yari yiteguye ko se agiye kumukankamira akamukubita bikomeye, ariko se aramureba gusa. Nuko se agendera muri uwo mwanda aramwegera ,aramuterura ubwo yarimo arira,aramuhobera. Imyenda ya Brandon yo kurarana isa nabi imukoraho nawe ubwe ariyanduza. ati “Ndagukunda, Ndakubabariye ntuzongere.”
Niko Imana idufata,tugerageza gukora ibintu byiza ariko buri gihe bigahinduka bibi.Ingo zacu zizamo ibibazo,cyangwa tugatuka inshuti,cyangwa tukarambirwa akazi,ndetse tukanarwara.Rimwe na rimwe iyo bitubayeho turarira gusa,tubona ntakindi twabikoraho.
Aho niho Imana iduterurira, ikadukunda,ikatubabarira. Nubwo idakunda ibibi dukora, nyamaze twe iradukunda. Yizere gusa, uraba umwana wayo. Izagusakazaho urukundo,imbabazi n’ubuntu bwayo buri munsi muri byose mu buzima.
Abaroma 7:19
Kuko icyiza nshaka atari cyo nkora,ahubwo ikibi nanga akaba ari cyo nkora.
Yesaya 1:18
“Nimuze tujye inama”, ni ko Uwiteka avuga”Naho ibyaha byanyu byatukura nk’umuhemba birahinduka umweru bise na shelegi,naho byatukura tukutuku birahinduka nk’ubwoya bw’intama bwera.


text:
AGACIRO DEVELOPMENT FUND
BA RUSAHURIRA-MU-NDURU MU BUKUNGU BW’U RWANDA.
By A. Ben Ntuyenabo on 7 septembre 2015
♦-Nkuko mperutse kubyandikaho, nyuma yo kwirukanwa kw’imiryango itagira aho ibogamiye (ONG) hafi ya yose mu gihugu cyacu, hashyizweho ikigega (AGACIRO DEVELOPMENT FUND), abanyarwanda b’ingeri zose , ibigo bya Leta, abikorera ku giti cyabo n’abandi barakitabiriye pe! aliko kugeza ubu babaye nkabarambirwa guhora batanga amafranga batamenya irengero ryayo bagahora babeshywa ko arimo kubyazwa inyungu. ♦-Ikindi ni […]
Posted in Ahabanza, Amakuru | Tagged AGACIRO DEVELOPMENT FUND, BNR, FPR, ISHEMA RYACU, KARENZI KARAKE, RSSB, RWANGOMBWA John


text:
Abahanzi ba gospel bakomeje kumenya uburyo itangazamakuru rifite akamaro, iki kikaba ari ikintu cyiza cyo gushima, kuko atariko byari bimeza mu minsi yashize. Uyu muhanzi twaganiye atubwira muri makeya ibimyerekeye.Yitwa ISHIMWE Fils de Jacques, yavutse ku itariki 28/07/1987, avukira mu ntara y'iburasirazuba mu karere ka Nyagatare. Ababyeyi be ni André na Françoise, avukana n’abana 8 we akaba uwa 7.
We n’umuryango we baje kujya gutura i Bujumbura, cyane bitewe n’uko ariho se yakomokaga. Nyuma yaho bagarutse mu Rwanda muri 1993, batura mu mujyi wa Kigali, hanyuma nyuma yo kubura ababyeyi be na bamwe mu bavandimwe, yaje kuba mu cyigo kirera impfubyi cy'abadivantisiti cyiri i Gakoni mu karere ka Gatsibo.
Amashuri abanza yayigize mu cyigo cya Ecole Primaire de Kagasunzu Adventiste, ayarangiriza mu cyigo cya Primaire Adventiste de Gakoni. Amashuri yisumbuye yayigiye muri Lycée du Lac Muhazi(ASPEJ) ibyiciro byombi Tronc-Commun na Superieur mu icungamutungu.
Akomeza avuga ko yavukiye mu muryango w'abakristo, ababyeyi be bari mu itorero ry'abadivantiste akaba ariho asengeye kugeza na n’ubu. Kubijyanye n'ubuhanzi bwe, avuga ko yakunze kuririmba akiri muto aho yaririmbanaga n'abavadimwe be mu rusengero. Ngo yakundaga kumva indirimbo kuri radio, akagerageza no kuzisubiramo yumvaga afite inzozi zo kuzaba umuhanzi w'indirimbo z'Imana zikagera ku bantu bose.
Yanditse indirimbo ya mbere yiga mu mwaka wa 5 Primaire. Byaje gukomera cyane ageze muri Sécondaire, aho yatangiye ariirimba muri Chorale yitwaga Les Courageux, nyuma yaje gushinga itsinda ryitwa Three Angels Light afatanyije na bamwe muri bangenzi be. Ni nyuma y’aho yaje guhitamo kuririmba ku giti cye ahagana mu mwaka wa 2010, ubu amaze gusohora indirimbo yitwa « Ntiyandetse ».
Ibimushimisha mu buzima cyane ni ukuririmba, gusabana n'abandi, kumva ijambo ry'Imana no kumva muzika. Mubyo ateganya imbere harimo gukomeza gukora izindi ndirimbo zitandukanye, album ye ikazasohoka mu mwaka wa 2011, hanyuma arateganya no gukomeza kugaragara mubitaramo bitandukanye.
Arangiza ashimira uburyo itangazamakuru rikomeje gufasha abahanzi muri ubu buzima, akaba asabira abitabira uwo murimo bose umugisha mwinshi ukomoko ku Mana.


text:
"Ubukemurampaka ku mpaka zizavuka
«Impaka zose zavuka mu rwego rw’aya masezerano cyangwa ifitanye isano na yo, harimo ikibazo cyose kirebana n’agaciro kayo cyangwa iseswa ryayo zizashyikirizwa cyangwa zizakemurwa n’ubukemurampaka hakurikijwe amabwiriza y’ikigo KIAC.”
Icyitonderwa —: Impande zishobora kureba uko zakongeramo:
(a) Umubare w’abakemurampaka uzaba ... (umwe cyangwa batatu);
(b) Icyicaro cyangwa ahantu ubukemurampaka buzabera ni ... (umujyi n’igihugu);
(c) Ururimi ruzakoreshwa mu miburanishirize y’ubukemurampaka ni...
Impaka ziriho
«Impaka zavutse hagati y’impande zirebana na (..........), impande ziyemeje ko izo mpaka zizashyikirizwa kandi zigakemurwa n’ubukemurampaka hakurikijwe amabwiriza y’ikigo KIAC».


text:
Uwase warokotse Jenoside mu 1994 yaje gushenguwe bikomeye no kwicirwa abana 3 bahawe uburozi , Ntiyaheranwa n’agahinda none ubu arashima Imana .
Yanditswe na Imanishimwe Dieudonne April 6, 2017
Diane uwase n’ umubyeyi warokotse Jenoside yakorewe abatautsi muri Mata 1994 yabonye byinshi byakomerekeje umutima we , yaje kongererwa ibikomere no gushegurwa bikomeye binamusigira urwibutso rubi atazibagirwa rwo kwicirwa abana […]
Diane uwase n’ umubyeyi warokotse Jenoside yakorewe abatautsi muri Mata 1994 yabonye byinshi byakomerekeje umutima we , yaje kongererwa ibikomere no gushegurwa bikomeye binamusigira urwibutso rubi atazibagirwa rwo kwicirwa abana batatu bazize uburozi . ariko ntiyaheranwa ubu n’ agahinda none ubu arashima Imana aho imgugejeje imuha ubuzima Bwiza .
Tugiye kubagezaho ubuhamya bwa Diana Uwase warokotse Jenoside yakorewe abatutsi muri Mata 1994 dukesha ikinyamakuru agakiza.rw aho yatangiye agira ati”
Nitwa Diane Uwase mwene Sebukayire Jean Marie Vianney, navukiye mu Karere ka Bugesera I Butagata yahoze ari segiteri Nyagihunika navukiye mu muryango ubana neza nta kibazo. Mu mwaka w’1991 naje kuva I Bugesera njya kuba kwa nyogokuru mu cyahoze ari komini Satinsyi ubu ni muri Ngororero. Gusa bitewe n’ ibihe bibi byariho bashatse kunyica; ndibuka ko rimwe twahungiye muri sentere mu Ngororero umwalimu aduhisha munsi y’ igitanda ariko abahungiye mu Ngoro y’Ishyaka iri hafi aho babatwikiyemo nta wavuyeyo.
Naje kugaruka I Bugesera mu w’1992 nabwo mpageze baradutera. Twageze ahitwa Kagembe turi kwiruka bantera umuhoro unyuraho ufata umukecuru wari imbere yanjye ahita yikubita hasi bahita bamwica. Twahungiye kuri Kiriziya tuhamara agahe badusubiza iwacu dusanga imirima barayisaruye ibyo dufite mu ngo barabitwaye bidutera inzara ikomeye.
Naje gusubira Gisenyi aho mukuru wanjye yari yarashatse mu w’1993 ariko numva nifuza ko bamfasha kwiga. Mpageze nagize agahinda ka mukuru wanjye kuko nasanze we n’ umugabo we barabaye abarokore buri kintu cyose bagisengera nkabona ari ugukabya icyo gihe njye sinari bwakire Yesu Kristo.
Uko nakomeje kubana nabo byageze igihe numva ijwi rimbwira ngo wowe ko udakijijwe ikindi kizima ukora ni ikihe? Nashatse ijwi rivugana nanjye ndaribura. Umunsi umwe ndi mu rugo njyenyine nafashe igitabo cy’ indirimbo ngo nigane uko abarokore baririmba ndirimba indirimbo ya 110 nararirimbye ngiye kumva numva umunezero winjiye mu mutima wanjye ntangira kurira mpita mbatizwa mu mwuka wera. Nahise ngira iyerekwa ry’aho abanyabyaha bazajya mbona icyobo kibi gicucumukamo umwotsi w’ umukara abantu batakirayo cyane ngira ubwoba bw’ ibyaha byanjye, nyuma mbona umucyo mwinshi mbona aho abera bazajya numva ndishimye mpita mfata icyemezo natura ibyaha byanjye mba umurokore mpita mbatizwa mu mazi menshi.
Naje kuva kwa mukuru wanjye njya gutura kwa masenge hafi y’ ikiyaga cya Kivu. Yari umugatulika yanga abarokore cyane nasanze baramubwiye ko njye na mukuru wanjye twasaze barangerageza bikomeye ariko nabereye imbuto ngakora imirimo yose Imana irahandindira sinagwa.
Muri Mata 1994 narose inzozi mbona ndi mu giti hejuru mbona munsi hari intumbi nyinshi bimeze nko kureba mu nyanja mbona nanjye bampanuye mu giti mbona banjyananye na za ntumbi mu Kivu.
Bwarakeye nkiri kubwira izo nzozi abo tubana nabonye masenge aje afite ubwoba bwinshi ati mwambare imyenda ikomeye Habyarimana arapfuye, amatangazo yahise atangira gutambuka ngo umuntu wese agume aho ari dutangira kumva urusaku kuri Rubavu abantu batangira gutyaza imipanga amafirimbi aravuga.
Masenge yatubwiye ko tujya ku baturanyi tugapfira hamwe n’ abandi ariko njye nasigaye mu nzu mbanza gusenga. Umwana umwe witwa Monique yaraje turagumana ahita afata icyemezo arakizwa ndamusengera. Masenge yagarutse kundeba asanga ndi gusoma ijambo ry’ Imana rivuga ngo: “Uwiteka ni ubuhungiro umuntu yabasha kuntwara iki?” Twagiye kumva twumva igitero kiraje ntangira gusimbuka ibipangu mpunga aho naruhukiye nsanga hari abandi benshi bahahungiye abo dusize inyuma bahita babica. Masenge bahise bamuca umutwe ariko yanga kuvuga aho twirukiye, byageze mu gitondo bataratugeraho.
Bukeye twari twihishe mu gipangu cy’ interahamwe baje kumvumbura aho nihishe ndiruka nsanga bamwe twari kumwe bose bapfuye nahise nurira inzu na wa mwana nakirije Yesu nawe ansangayo. Ako kanya hahise hagwa imvura nyinshi, kandi twari turyamye mu mureko nuko amazi araturengera, abasirikare bugamye mu nzu hasi kajya bazamuza amabati iminwa y’ imbunda batwekereka ko imvura nihita batwica.
Imvura ihise badusabye kururuka ndururuka mpita niruka ngo bandase niruka nihisha mu gipangu cy’ Umukongomani. Wa mwana bamukubise isasu rimwe ahita apfa. Byageze saa munani y’ ijoro abasirikare baje kuduhiga aho twihishe, nuko bangezeho ntangira gusenga mu ndimi baravuga ngo twigendera uyu ni umusazi.
Umusore umwe mu bo twari twihishanye yumvise ibintu bicecetse arasohoka ngo ajye mu rugo gushaka icyo kurya agwa mu nterahamwe zihita zimwica tubonye atinze tugenda tumukurikiye tuzigwamo natwe babanza kwica abasore twari kumwe abakobwa turiruka twihisha mu gikoni cyari hafi aho maze baje kudukuramo bantera ibyuma mu mutwe, umugongo no ku ijosi nsa nk’aho mpfuye ariko umwuka ntiwashira.
Abo bicaga bose babajyanaga ku muhanda kugira ngo imodoka ize gutunda imirambo. Nagiye kubona mbona abasirikare b’abarokore twasenganaga baraje barambwira ngo: “Ihangane wezwe ujye mu ijuru amahoro nta kindi twagufasha”. Bahise bandondorera abakozi b’ Imana bapfuye bahita bigendera.
Imodoka ipakira intumbi yari hafi aho banzamura ngo banshyire mu ntumbi mbona umusirikare wari hafi aho ndamwinginga ngo nandase azaba akoze arambwira ngo: “Amaraso yawe sinzayabazwa”. Mu gihe akitunganya ngo andangirize, interahamwe zaramfashe zinaga mu ntumbi ntarapfa barabwira ngo barandangiriza tugeze kuri komini (niho hari icyobo bajugunyagamo intumbi).
Tuhageze dusanga icyobo kimwe cyuzuye barangije gucukura ikindi bahita bajugunyamo bamwe barangije gupfa njye banshyira ku ruhande bampa interahamwe ebyiri ngo zinteme zintemo ariko bansunikiyemo ntarapfa.
Abantu bari inyama gusa. Abantu bazanye amashara ngo batwikire izo nyama be kuguma kuzireba. Ubwo babintuyeho babona ndacyari muzima bajya kuzana amabuye ngo bantereremo ariko hari umukobwa wariho asenga Imana iramubwira ngo niyihute ku cyobo hari umurimo Imana iramukoresha. Yaraje asanga ndi kugongera aramenya kuko twasenganaga ahita amanuka aranzamura anjyana kumpisha mu rutoki. Tugeze hafi y’ iwabo anshyira ahantu mu nsina arabwira ati: “Papa na basaza banjye bose bari kwica none nkujyanye iwacu bakwica guma aha ndaza kukureba”.
Nagiye kumva numva interahamwe zuzuye urwo rutoki bafite indangururamajwi bavuga ngo aho dusanga umukobwa wambaye umwenda w’ umukara turabatwika bose, interahamwe nkuru yaraje impagarara imbere iravuga ngo uwanyereka umukobwa bakuye mu cyobo namuhindura inyama gusa. Igitangaje ntiyigeze ambona kandi ampagaze imbere. Nagize ngo barijijisha kuko nta byatsi byari bihari ngo birantwikira.
Uwo mukobwa byageze nimugobora ajya kwa Pasiteri Nyamutera ababwira ibyanjye bahita bantwara iwe banyomora ibikomere barangaburira, abantu bakaza bakavuga bati: “Aha hantu ntituhashira amakenga”.
Byaje gukomera maze Pasiteri Nyamutera amenya ko hari umuntu w’ Imana witwa Kagesera uri gufasha abantu abambukana I Goma (RDC) arambwira ngo nitegure bazantwara. Muri iryo joro narose nashyingiwe nambaye ikanzu yera ijwi rirambwira ngo nzirinde.
Mu rukerera baje kuntwara uwo Kagesera yarasenze numva si umuntu mubi anjya imbere tugera ahantu hafi y’ ikibuga cy’ indege arabwira ngo nimpagarare aho ngira ubwoba ko agiye kuzana interahamwe ariko ngiye kubona mbona azanye mukuru wanjye n’ umugabo we n’abandi yari yahishe hafi aho tugenda twunamye atugeza ku mupaka neza twambukira I Goma muri Congo. Mu by’ukuri byari nk’aho tugeze mu ijuru. Twagiye ku rusengero hafi aho maze Paiteri Karekezi aradufasha cyane, ku munsi wa gatatu tubona Kagesera azanye abana batatu ba mukuru wanjye yari yarabahishe nabo.
Tuhamaze iminsi Imana yatangiye kuvuga ko nta buhungiro dufite aho ngaho twahise dukomeza tugenda ahitwa I Bunagana. Twaraye tuhavuye kuko interahamwe zahunze u Rwanda zinjiraga muri Congo, twakomereje Cyanika ku mupaka w’ u Rwanda na Congo.
Inkotanyi zatwinjije mu Rwanda baraduhumuriza baduha aho ducumbika.Twaje kubona umusirikare uvukana na muramu wanjye atuzana i Kigali. Nakomeje gukizwa nibuka ijwi ryambwiye ngo nzirinde. Nabashije kubabarira abaduhemukiye, umutima wanjye urakira nakira ibyambayeho menya ko Imana yandokoye ku bw’ umugambi wayo. Nyuma naje gushyingirwa mbyara abana 4 Imana ikomeza kungirira neza.


text:
Byatangajwe n’Umuyobozi wa GS Bwira, Nkunzebose Jean Marie Vianney, ku wa 5 Gashyantare 2018, ubwo abakozi ba Minisiteri y’Uburezi n’ibigo biyishamikiyeho bagisuraga mu bukangurambaga bugamije guteza imbere ireme ry’uburezi.
Bimwe mu bintu bagenzura bishobora kubangamira ireme ry’uburezi mu Rwanda birimo guta amashuri, gukoresha ibiyobyabwenge, gucunga nabi imitungo y’ibigo by’amashuri, kongerera ubushobozi abarezi, gutwara inda zitateguwe n’ibindi.
Iyo uganiriye n’abiga muri iki kigo, bakubwira ko ku kigereranyo ari uko abanyeshuri 150 basangira ubwiherero bumwe ku buryo hari aho usanga umurongo muremure w’ababukeneye.
Umunyeshuri uharariye abandi kuri GS Bwira, wiga mu mwaka wa Gatatu w’icyiciro rusanga, Hakizimana Sauveur, yabwiye IGIHE ko ikibazo cy’ubwiherero kibangamira abanyeshuri kuko nta n’aho kwihagarika bagira, ugasanga babyiganira muri buke buhari.
Ati “Ikibazo gihari muri iyi minsi nacyo batubwiye ko bazagikemura vuba, ni icy’aho kwihagarika, twakoreshaga turiya (yerekena hake duhari) ariko batubwiye ko bazubaka utundi twiza, n’ubwiherero batubwiye ko bagiye kubukora muri uku kwezi bukaba bumeze neza.”
Umwarimu wigisha ubugenge n’ikoranabuhanga muri GS Bwira, Bambanze John Peter, yabwiye IGIHE ko nubwo abarezi bagera ku 10 bashobora kuba basangira icyumba kimwe cy’ubwiherero, ikigoye ari abanyeshuri bakibuhuriramo ari benshi.
Asobanura ikibazo cy’ubwiherero buke, Nkunzebose uyobora iki kigo yagize ati “Dufite ikibazo gikomeye hano cy’ubwiherero buke cyane kuko mu gihe cyo kubaka aya mashuri y’uburezi bw’ibanze bw’imyaka icyenda, hari ubwo tutubakiwe. Duhereye mu 2009, hari ibyumba by’ubwiherero 12 tutubakiwe ariko muri rwa rwego rwo kwishakamo ibisubizo, twafatanije n’ababyeyi tubasha kubaka utwumba 10.”
Yakomeje asobanura ko bazakomeza gufatanya n’ababyeyi bakubaka ubundi bwiherero 12 no gusaba ubuvugizi mu Karere no mu bafatanyabikorwa bakareba ko bakubakirwa.
Umukozi w’Akarere ka Ngororero ushinzwe uburezi bw’amashuri abanza n’ay’incuke, Niyonsenga Protogène, yavuze ko ibibazo bigaragara muri GS Bwira birimo ibikorwa remezo nk’amazi, ubwiherero n’ibindi bidahagije, ari rusange mu mashuri hose ariko ko hari icyifuzo ko bizakemurwa.
Ati “Dufite umurongo mwiza n’icyerekezo ko bizakorwa nkuko umuyobozi w’ishuri yabivuze ko uko hazajya haboneka amafaranga agenerwa ikigo, azajya yongera umubare w’ubwiherero, tuzi ko no mu mwaka utaha, muri uyu murenge ahazashyirwa ingufu ni muri iki kigo [...] turizera ko tuzubaka ibyumba 12.”
Yakomeje asobanura ko ibindi bijyanye no kuvugurura amashuri ashaje bizagenda bikorwa uko ubushobozi buzaboneka.
Ubu bukangurambaga ni ubw’ibyumweru bibiri, buri gukorwa mu bigo by’amashuri bisaga 600 byo mu turere twose tw’igihugu, bufite insanganyamatsiko igira iti “imyigire myiza n’indangagaciro, ni ishingiro ry’uburezi bufite ireme.”


text:
A MOMENT IN BELGIUM PART 14
Niba utarasomye PART 13 wayisoma hano hasi
https://dusabane.wordpress.com/2017/03/20/a-moment-in-belgium-part-13/
Ndetse ejo nzakubwira duhure kuko ejo mugitondo nanjye nzaba ndi murugo kuko barambwiye ngo musaza wanjye ………….. atarakomeza twumva umuntu mucyumba cyo hirya avuga ati: uwo muhungu winjiye mubyumba byabakobwa ari hehe!? Ubwo njye ntakindi nakoze nahise nsohoka niruka ndabacika nsubira murugo!
PART 14
Ubwo njye nageze murugo bwije ndebye neza mbona za modoka ba japhet bari bajemo ntazigihari mpita menya ko nabo ntabahari ninjira munzu ntakinkanga gusa nkigera muri salon nsanga papa jonathan yicaranye na mama jonathan barimo kuganira, ubwo njye nahise mbasuhuza nikomereza mucyumba cyanjye, ariko ntaragera kure numva mama jonathan arampampagaye mukajwi keza ati:niko jona! Nanjye nti: karameeee! Nawe arongera ati: waje ukicara ukaganira nababyeyi!
Mwabantu mwe akimara kuvuga atyo numvise umutima wanjye ukubise rimwe ubwoba buranyica cyane kumutima nkibaza nti: ese kuki uyu mugore noneho asa nkaho yanyiyumvishemo bite!?
Nakomeje kwibaza byinshi cyane ariko ndikaruma negera imbere ndicara dutangira kuganira!
Twaraganiriye biratinda gusa tugiye kurangiza nibwo papa jonathan yahise anyegera amfata ikiganza agihuza nicyumugore we aravuga ati: umva rero jonathan, guhera ubu uyu uzajye umufata nka mama wawe ndetse nawe azagufate nkumwana we yibyariye ndetse agufate kimwe nkuko afata jonathan we, dore ubungubu ngiye kujya hanze kandi nzamarayo nkamezi abiri gusa muzasigare mubanye neza kandi ningaruka nzabazanira impano mwese uko muri bane! Ba jonathan babiri na mama wanyu na mushiki wanyu uri kwishuri!
Nabonye nyamugore yabyishimiye cyane nanjye ntangira kumva ngizemo ibyishimo birenze ariko bivanze nubwoba, ubwo twakomeje kuganira biratinda ndetse igihe cyo kuryama kiragera duhita tujya mubyumba byacu turaryama, gusa nyine njye nkibisanzwe ibitotsi kuboneka ntibyari binyoroheye kuko umutwe wabaga wuzuyemo ibitekerezo byinshi cyane, gusa nyine igihe nticyatinze, naje gusinzira nkanguka papa jonathan yagiye kare kuko yagombaga gutanguranwa nindege yari bugenderemo.
ubwo nanjye ntakindi nakoze, narabyutse nkibisanzwe nditegura njya kuba nirebera agafilm muri salon kuburyo isaa munani zageze nkirimo kureba film ngiye kubona mbona jonathan aje yihuta ndetse ubona asa nkuwataye umutwe, nanjye mbibonye numva ngizemo icyikango ndamubaza nti: eeee.. niko se jona! Ubayiki ko mbona icyuya cyakurenze bigeze !? Nawe ati: ahwiii sha wahora niki ko twari dupfuye ahubwo! Njye: hhhhm mubayiki se kandi mwana!?
Jonathan: mwana jahet yasaze, arimo kutwirukaho ngo tujye gushaka murumuna we ngo amaze igihe atamubona kandi ntanamubone kuri telephone! Njye: yeeeeeeh! Ngo mumushake! Nonese mwe mwakora iki!? Nawe ati: nyine nawe yataye umutwe ibyarimo ntago abizi uretse ko arimo kurira numujinya mwinshi cyane urenze ukwemera!
Mwabantu mwe njye ubwoba bwari bugiye kumpitana kuko narinzi neza ko murumuna wa japhet yahiriye muri hotel ndetse naratitiye jonathan arabibona ahita ambaza ati: hhhhm niko se mwana! Ko mbona ufite ubwoba nkaho uzi aho ari bite!? Nanjye nti: reka da! Nuko nzi umuntu ibyo byabayeho ndetse akaza no gufpa bitewe no kubura umuntu yakundaga cyane! Jonathan nawe ati: hhhhm! Sha njye mba numva ibintu nkibyo bitambaho kabsa, ariko nigute umuntu wumugabo arira bigeze hariya nkanswe nanjye watawe ntarira!?
Ubwo jonathan yavuze atyo asa nkukoze munkovu numva amarira azamukiye rimwe mpita nihagurukira ninjira mucyumba cyanjye ndafunga nawe aza ayobewe ibimbayeho ahondagura kurugi rwanjye ariko nanga gufungura kuko ntashakaga ko amenya ibyanjye cyane!
Ubwo iminsi yakomeje kwicuma ndetse naranabonye akazi ahantu mukabari kitwa la “derniere bouteille” mumugi wa brussel ndetse ntanubwo nakundaga kuba kwa jonathan cyane akenshi nirariraga kukazi ngataha rimwe na rimwe ndetse urukundo rwanjye na Rachel rwo rwari rukomeje kutera imbere ndetse twaranasezeranye ko tuzibanira iteka ryose, gusa nyine japhet we yari yaranze kuva kwizima kuko yahoraga aha Rachel amagahunda atandukanye kuko we yarazi ko ntakiriho, birumvikana ko Rachel atagombaga kwanga guhura na japhet kuko namubwiye ukuntu byose bimeze mubwira ko agomba gukora uko ashoboye akampishira kugira batazamenya ko nkiriho bakangirira nabi!
Ubwo ahongaho muri ako kabari nakoreragamo hakundaga kuza kunywera abantu benshi cyane ndetse nawa mukobwa nasanze mukigo cyimfubyi niho yakundaga kunywera gusa njye naramumenyaga ariko we ntamenye ndetse nkamuha icyo kunkwa duseka ntakibazo,
umunsi umwe ari ku cyumweru nagiye kubona mbona uwo mukobwa yinjiranye na justin murako kabari ubwo nanjye byari bimenyerewe ko ngomba kumuserva kuko twari tumaze no kwibera inshuti ariko uwo munsi nagombaga kwihisha kuko ntashakaga ko justin abona ko nkiri muzima, ubwo ntakindi nakoze nahise nsohoka murako kabari ntanumwe umbonye nditahira njya kwa jonathan ninjira mucyumba cyanjye ndaryama, ndetse muruwo mwanya ibyakazi ntacyo byari bimbwiye njyewe.
Nararyamye sinamenya nigihe nasinziriye gusa nza gukanguka kumugoraba mpita nitunganya vuba cyane ngira ngo nigire kureba Rachel umukunzi wanjye kuko tutari tunaherukanye gusa mfashe phone ngo muhamagare nsangamo missed calls cumi nebyiri ndebe mbona nimero ni nshya nubwambere nyibonye!
Ntakindi nakoze nahise nyihamagara hitaba umukobwa nanjye nti: hello! Ko nsanze mwambuze muribande! Nawe avuga mukajwi keza ati: sha nyine…..nyine…..ese ubundi kuki uyu munsi utakoze byagenze bite!? Nanjye nti: yeeeeh! Nyine se wowe urinde ko ntarimo kukumenya!?
Umukobwa nawe ati: nonese basi wambabarira nkagusaba akantu kamwe gusa!? Nanjye nti: ntakibazo nimba katagoranye! Nawe ati:sha ntago kagoranye ariko nyine byaterwa nawe! Nanjye nti: ok! Ngaho mbwira ntacyo ndakumva! Umukobwa nawe ati: nyin…nyine…. Nyine njye nifuzaga ko twahura njye nawe kuko harakantu nashatse kukubwira kuva kera kandi rwose umbabarire ubyemere! Nanjye nti: yeeeh! Nonese urashaka ko duhura ryari! Nawe ati: nkejo nimugoroba twahurira muri bar yitwa “les yeux noir”, uzaboneka se nka saa 18:00!? Nanjye nti: ntakibazo nzaza kabsa,ariko se……. ntarakomeza phone ihita icika ndetse sinongera no kumuhamagara ariko nkomeza kwibaza kuribyo bikanyobera.
Kumutima nkibaza nti:” ese byaba ari akagambane nabigenza nte koko kweli!ese uyu mukobwa we ninde kandi!” nkongera nkibwira nti:” ariko ntacyo nzafpa rwaje nihahandi!”
Nakomeje kwibaza kuribyo ndetse mbitindaho cyane ngiye kumva numva kurugi rwicyumba cyanjye harumuntu urimo gukomanga ndahaguruka njya gufungura ndebye mbona ni mama jonathan ahita ansunika anyinjiza mucyumba arongera arafunga atangira kwisetsa setsa gusa njye ndebye uburyo yambaye nkumva ngizemo icyikango kuko yari yambaye agakanzu kererana ndetse kabonerana cyane kuburyo ntagice cyumubiri we ntashoboraga kubona!
Ubwo njye isoni zaranyishe ndeba hasi ariko we akisetsa cyane ndetse aba yicaye kuburiri nanjye arankurura arahanyicaza…………..
.ESE KANDI INOMERO IHAMAGYE JON ATHAN NI IYANDE!?
.ESE NYAMUGORE WE KANDI ASHAKA IKI MUCYUMBA CYA JONATHAN!?
.
.
NTUCIKWE NA MOMENT IN BELGIUM PART 15 |
https://dusabane.wordpress.com/2017/03/22/a-moment-in-belgium-part-15/
PART 15……LOADING……….


text:
Inyanya ni ubwoko bw’imboga buhora mu gikoni. Usibye kuba bwongera uburyohe bw’ibiryo, inyanya zikoreshwa no mu kugira neza uruhu yaba ku bibazo by’utwenge tunini, ibiheri cyangwa uruhu rutameze neza muri rusange.
Ni byiza kurya inyanya mbisi kugirango ugire uruhu rwiza. Ntago ari ngombwa kugura ibikoresho bihenze cyangwa ngo ujye mu ma salon buri gihe. Ukurikije izi nama uruhu rwawe ruzaba rwiza kandi byarurinda no gusaza.
Kugabanya ubunini bw’utwenge tw’uruhu.
Utwenge tunini tw’uruhu dutuma imyanda yinjira mu ruhu bigatere infection. Niba ufite icyo kibazo, fata akayiko gato kamwe k’umutobe w’urunyanya rubisi, wongeremo udutonyanga 2-4 twa mandaline, koresha ipamba ushyire ku ruhu rwo mu maso. Ukandakande buhoro mu biziga, ubirekereho iminota 15 hanyuma wunyuguze, woze n’amazi akonje. Hanyuma usige amavuta atohesha uruhu. Kubikora kenshi bizatuma utwenge tugabanuka vuba
Kuvura Ibiheri (Acne)
Aside ziri mu nyanya zigabanya ibiheri ndetse ikanahanagura uruhu. Vitamine A,C zikunda kuba mu miti igabanya acne kandi izo vitamine ziba mu nyanya. Niba ufite acne itari nyinshi, kata inyanya mo igice hanyuma ugisige ku ruhu. Niba ufite mask nini ya acne sya inyanya mbisi hanyuma umutsima uvamo uwushyire ku ruhu ubimarisheho isaha. Unyuguza hanyuma usige amavuta. Ibi ubikore buri munsi iminsi myinshi washobora , acne izuma kandi uruhu rumere neza.
Kugabanya uruhu rufite amavuta
Kugirango ukureho amavuta ku ruhu rwawe, kanda urunyanya rubisi ukuremo umutobe uwushyire ku ruhande, hanyuma ukandire cocombre muri wa mutobe w’inyanya. Bishyire ku ruhu buri minsi ukoresheje ipamba kugirango amavuta y’uruhu agabanuke.
Inyanya zivanze na avoka ni byiza ku ruhu rw’amoko avanze (uruhu rufite amavuta, urusanzwe n’urwumye) kubikoresha : nomba inyanya na avoka mu gasorori, bivange neza hanyuma ubushyire ku ruhu rwawe, nyuma y’iminota 20-30 karaba n’amazi y’akazuyazi.
Kuvura uruhu rwangiritse.
Izuba rishobora gutwika uruhu, bigatuma uruhu rubabuka. Kata igice cy’urunyanya uvange n’utuyiko tubiri 2 tw’ikivuguto, shyira urwo ruvange ku maso, akananwa intoki n’ibirenge. Wunyuguze nyuma y’iminota 20.
Inyanya zitunganya uruhu hejuru mu gihe ikivuguto gitanga proteyine zikenewe ngo uruhu rworohe.
Kugira uruhu rwiza.
Vanga ubuki n’umutobe w’inyanya bifate. Ubishyire ku ruhu hanyuma urindire iminota 15 woge. Uruhu ruzoroha kandi ruse neza.
Uge ukora ibishoboka ube ufite inyanya igihe cyose kugirango wikorere ibyafasha uruhu rwawe mu gihe ubikeneye.
Uko wakoresha inyanya ukagira uruhu rwiza rwo mu maso
Inyanya ni ubwoko bw’imboga buhora mu gikoni. Usibye kuba bwongera uburyohe bw’ibiryo, inyanya zikoreshwa no mu kugira neza uruhu yaba ku bibazo by’utwenge tunini, ibiheri cyangwa uruhu rutameze neza muri rusange.
Labels: ubwiza


text:
Mu gihe abantu bakundana, biragoye kumenya udashidikanya ko umukobwa agukunda by’ukuri cyane ko uba utabasha kureba mu mutima we ngo umenye icyo agutekerezaho, gusa hari bimwe mu bimenyetso simusiga umukobwa ashobora kwereka umusore bikamuhamiriza ko amukunda by’ukuri nubwo utabyizera 100%.Muri iyi nkuru tugiye kurebera hamwe bimwe mu bimenyetso byagaragara ku mukobwa, bigatuma umusore bakundana abona ko yamaze kumwimariramo bizira uburyarya:
1. Umukobwa yumva mwahorana:
Nk’uko hagati y’abantu bakundana bigenda,umukobwa ugukunda bya nyabyo kandi ukwiyumvamo aba yumva iteka mwahorana, akaguhora iruhande muganira.
2. Kukwereka inshuti ze
Iki na cyo ni ikimenyetso kigaragaza umukobwa ugufitiye amarangamutima menshi. Nubwo utaramubwira ko umukunda, akunda kukwereka inshuti ze. Uzatungurwa no gusanga hari abakuzi kandi wowe ari ubwambere muhuye, uzi impamvu? Ni uko ahora abakubwira ndetse abakuratira.
3. Agutega amatwi mu gihe muganira.
Niba umukobwa akunda guha agaciro ibiganiro mugirana ndetse ukabona bimushishikaje, nacyo twagishyira mu bimenyetso ko wamutwaye uruhu n’uruhande, mbese ko na we yakwimariyemo.
4. Yumva yakwiharira
Kuba hari abandi bakobwa mwagirana ibihe byiza bituma abura amahoro ndetse ukabona ko bimubanganamiye. Nubwo utigeze umubwira ko umukunda ariko we agufata nk’umukunzi we nubwo ntabyo yakubwiye. Kukubonana n’abandi bisa nk’aho wamurutishije abandi.
5. Azirikana iminsi y’ibirori byawe.
Umukobwa ukwiyumvamo aba azi byinshi bikwerekeyeho kugeza ku munsi wavukiyeho cyangwa indi minsi ifite icyo ivuze mu buzima bwawe. Niba umunsi wizihizaho itariki wavukiyeho yageze ubona yashyashyanye , akanagutegurira impano kandi ihuje n’ibyo ukunda , nubibona jya umenya ko ntakabuza umukobwa agukunda bidanzwe.
Uwineza Vanessa@Rwandapaparazzi.rw
137,752 total views, 100 views today